«Ez da Jainkorik onartzen duenik norbait bortxatua izatea eta isilpean atxikitzea» | Euskal Herria | KAZETA\n2021 URR. 07 - 07:15h\n«Ez da Jainkorik onartzen duenik norbait bortxatua izatea eta isilpean atxikitzea»\nCiase batzorde independenteak egindako txostenaren arabera, 1950. urtetik 2020ra bitartean, frantziar Eliza katolikoan 330.000 sexu abusu jasan zituzten adingabeek. Baionako elizbarrutian, bederen 25 biktima daude. Mikel Epalza apezak txostenaren emaitza zer iruditu zaion azaldu dio KAZETA.EUSi.\nMikel Epalza 1946ko otsailaren 14an sortua da Haltsun. © Gaizka IROZ\nZer iruditu zaizu Ciase, Eliza katolikoan izandako sexu abusuei buruzko batzorde independenteak egindako lana?\nUste dut lan handia egin dutela. Merezi zuen denbora hartzea bortxatuak izan direnak entzuteko, haien lekukotasuna estimagarria da. Anitzek sufritu dute bortxatuak izateagatik, isilean. Heien mina barnean atxikitzeak ez du deus onik ekartzen. Mahai gainean eman dira gauzak, estali gabe gauza zikinak. Hori hasteko zoriontzekoa da.\nAtera diren ondorioak zer iruditu zaizkizu, harritu zaituzte txostenaren emaitzek?\nZifrak handiak dira, ez nau harritu. Baina, bai, argitu. Badakigu ez bakarrik Elizan, alor guzietan, adibidez, kirolean eta familietan, bortxaketa horiek egiten zirela.\nBaina, Elizan kontziente zinen horrelakorik gertatu zela?\nEz dakit Eliza barnean, edo Elizako jendeengandik heltzea… Ezagutzen genituen horrelako kasu batzuk, apez batzuk ere afera horretan sartu direnak. Txostenarekin argitzen da ez direla kasu bakar batzuk, baizik eta mundu bat dela. Masifikazio horrek ekartzen du galdera bat.\nNola utzi dugu hori egiten? Zendako isiltasuna? Zendako ez gara joan defenditzera haur horiek? Salatzea bortxatzaileak? Nondik bideratua izan da? Non da iturria? Bortxaketa horren erroak non sortu dira? Instituzioaren partetik erratea aurpegia garbitzen dugu, barkamenak eskatzen ditugu… urrunago joan beharko ginateke. Nondik sortzen dira horrelako disfuntzionamendu horiek? Apez sakratu bat, bat bestearen gainean ematea dominante bezala, eta bestea azpian, zapaldua.\nHaur bakoitza pertsona bat dela kontuan hartuz, eta sakratua dela, ez dela apeza sakratua, pertsona bakoitza baizik. Horretara joan behar gara.\n«Lagundu behar dira sufrikario horiek ateratzen eta ez barnean atxikitzen»\nFormakuntza ere kontuan hartzekoa da. Zergatik beti lotu sexua eta bekatua? Sentitzen duzu badela presione-tipiña bat bezala eta lehertzen delarik… hortik dira sortzen horrelako desmasia handiak. Mostrozitate horiek. Munstroak izan behar dira haurrak bortxatzeko.\nUste dut anitz gauza badirela. Minbizia duzularik, kaxeta hartzen duzu mina kentzeko, baina urrunago joan behar zara. Kasu huntan eritasun grabe bat dago gizartean, ez bakarrik Elizan. Elizak egin du bere garbiketa lan hori, bederen mahai gainekoa, orain mahai azpian dagoena ikusi behar da.\nNola erreparatu biktima horien sufrimendua, erreparatzen ahal bada?\nBiktima izan diren batzuk ezagutzen ditut eta ez dute sekulan deus erran, sekretuan dira. Orain mintzatu behar dira biktima anitz eta gehiago. Anitz dira isiltasuna atxiki dutenak, otto bat, anai bat edo aita batek bortxatu duena. Lagundu behar dira sufrikario horiek ateratzen eta ez barnean atxikitzen. Uste dut lan hori segitu behar dela.\nLiburuak egin dira, entregatu dituzte, baina anitz orri daude idazteko. Anitz lekukotasun entzuteko, ez da dudarik.\nBigarrenik, ez dakit nola zuzentzen, konpontzen edo osatzen ahal den afera hori. Biktimei da erratea zer nahi duten. Nahi dutenez isiltasuna errespetatua izatea edo ezagutzen direlarik bortxatzaileak, izena ematea eta gizartetik ateratzea, edo haurren girotik. Krimen bat bezala kontsideratua da.\nZure ustez jakin denak eragina izanen du fededunengan? Beldur bat edo mesfidantza bat sortuko diela?\nApezari buruz diozu?\nElizari loturiko munduarekiko, azkenean ez baita erraza horrelako berrien jasotzea fededuna izanez gero, pentsatzen dut.\nEz da batere erraza, gainera bada tendentzia bat batzuen aldetik apez guztiak bortxatzaile bezala ikusteko. Hori asumitu behar da. Ez da eman behar fedea egiaren gainean. Fedearen edo Elizaren batasunaren izenean isilik egon, Elizaren segida emateko, horrekin aski. Lehenik pertsona gara eta bakoitzak bere errespetua behar du. Ez delarik errespetatua hor zerbait hausten da eta konpondu behar da. Ez da sakramenturik ez Jainkorik onartzen duenik norbait bortxatua izatea eta isilpean atxikitzea.\nGizarteak eta Elizak horri ezetz erran behar diote. Horretarako, bat egin beharko lukete giza eskubide horiek defenditzeko.\n«Gaurko egoerak sortzen duena da erratea bortxatuak izan direnei ez direla errudun»\nZure aldetik, zerbait egiteko asmoa duzu?\nNik egina nuen, duela 50 urte irakasle nintzen Antilles eskualdean eta irakasle guztien delegatua nintzen, gazte izanik ere. Bazen fraide baten kasua. Handik kanporatu genuen. Duela 50 urte ere kontzientzia bagenuen. Nire aldetik zer nahi duzu egitea? Entzutea jendea eta laguntzea.\nIkusten ditut batzuk eta erraten dizute, ni bortxatua izan naiz, kasik konfesioan erraten dizute, sekretupean. Zikinduak eta nonbait errudun sentitzen dira. Gaurko egoerak sortzen duena da erratea bortxatuak izan direnei ez direla errudun. Ez dute kulparik. Haiek biktimak dira. Pasatzea biktimatik, lekuko izatera, ez da gauza gutxi. Pertsona laguntzen duzu zapalkuntzatik gizatasunera itzultzen.\nBarkatzen ahal dira horrelako ekintzak?\nEz dakit, hori biktimek erran behar dute. Gauza pertsonala da. Zuzentasuna bederen. Delitua da, eta kasu egin behar da horrekin. Horrek ekartzen du elkar bizitzeko manera berri bat non ez ditugun onartzen zapalkuntza mota guztiak, kulturalki, pertsonalki, Eliza mailan eta orokorrean, maila guztietan.\nHipokrisia ezin dugu gehiago onartu, ez Elizaren aldetik, ezta apezpikuaren aldetik ere. Urrunago joan behar gara. Jesusen mezua da haurrak errespetatzea, maitatzea eta laguntzea zutitzen, ez alderantziz. Haurren konfesioa erabiltzea bortxatzeko, hori da drama handiena. Burasoek haurrak konfiantza handiz horrelako jendeen esku uzten dituzte eta bortxatuak dira, hori ez da onargarria. Tragedia handi bat da eta horrekin bukatu behar da.\nBiktimak entzuten segitu behar dira eta gu begiak hetsi gabe eta belarriak tapatu gabe. Sufrimendu horrekin zer egin dezakegun? Ez dakit. Baina bederen erran behar diegu haiekin gaudela eta elkarrekin ikusi zer egin dezakegun.\nBaionako elizbarrutian sexu abusuen 25 biktima bederen


ERKO DALA TA\nIzartxo'nik ez bañan Uso'ren itzik bai entzun zitun Basurdi'k, eta ez beraren gogozkonik, nik uste.\nIzartxo emen goserik bizi dala uste al duk? Artza ta axeri aragi oyek jan gabe, aski mutil ederrak azi dituk emen?\nEz noski, gure mendietan aña. Emengo urte txarreko exkasietan gorriak ikusi bearrean izango zerate, bai.\nlk zer dakik, berritxu.\nEmengo janak, gañera, ez du an goikoaren indarrik. An goiko belarrak ere emengoak baño esne lodiagoa ematen du.\nZergatik ekarri dituk, orduan, ire ardiak onara?\nBasurdi'k zakurren ipurtzora bidaliko luke pozik atso piper miña, bañan Izartxo'ren ederra irabastearren, pozik jasatzen zitun danak. Eta ala, paketsu jarraitu zuan...\nAngo abere ta piztien aragi trinkoak indar eta gatz berexi bat ematen dio, gizonari.\nEzagun duk bai ik ondo, ire akets mutur ortan.\nMuskilda ta Xemein ixillik zeuden iya arratsalde guzian. Xemein'i batzuetan Basurdi'ri belarri-ondoko bat emateko gogoa etortzen ba-zitzayon ere. Aritz ere aspaldi xamar ixillik, zegon, bañan Usoa geyegi pipertzen ari zala ta, tartea arturik:\nGuk ez diau, Basurdi, zuek añako aragirik jaten. Ez gaituk, ala ere, janen paltik eta emengo janak ere ba-dik gatz eta indarrik.\nEz dut uste ango diñik. Zenbat eta gorago ta ur eta aizeak garbiagoak...\nBai eta erreka txikiagoak eta aizea zitalagoa ere... Ez dukala ik ire Mendaur'ko artzai guzien artean Erko baño zurage aundiagoko mutillik ikusten...?\nEz eta oberik ere Usoa'k erne.\nEz eta ederragorik ere Muskilda'k erdi-ixillik.\nItz ok Basurdi'ri gogoa piztu-arazi zioten, eta andre guziak zerbait esatekorik zutela ikustean, Izartxo'ri begira jarri zan, onek zer esan lukeen zai. Etzuan, bañan, onek aoa zabaldu, bañan bai begiak eta ezpañak, eta nolako xamur gañera!\nBasurdi etzan itsua ez eta motela ere, ta bereala igarri zuan dana. Erko ori zan ba, bere Izartxo kutuna itxulastera ausartu zan mutil etsaya! Kostako zitzayon ba, orraatik, bere panpiña eramaten, bai... arrayoak ezpaitu...!\nEta mutil orren berri guziak jakin nairik, asten da galdezka urduri:\nEmen, inguru ontakoa al da mutil ori?\nBai Aritzak. Emen ondoan dagoan Urgoiti'ko seme bakarra.\nBai, noski. Etzun berak alako asko uste, bañan alaxe da.\nZergatik etzuan usteko, ba?\nEtzan Erko Urgoiti'ko seme bakarra. Beste anai bat zikan onek bera baño zarragoa, Altzi; ta au ukan etxerako.\nAltzi au itxaso-zalea zan oso, ta ara joaten zan maiz, etxeko lanen exkaxietan. Eta onek atzitzen zizkiken xargu, izoki ta legatzak, Basurdi! Ez duk ez ik, segurki aski, orrelako mokadu goxorik ire mendietan iñoiz ere murtxatu!\nItxasoak arrisku aundiak izaki, Basurdi, zuen mendiak baño aundiagoak, alako batean Altzi'k bertan bizia galdu zikan. Eta ala Erko Erromatik etxera ekar-arazi zikaten.\nBai, Erko Kaiser'ren gudal-mutil, Erroman zegokan.\nEta an jandakoekin egin al da alako mutil gaitza?\nEz gaxo, ez. Mutil eder eta gaitza zalako eraman zikaten ara.\nErko, gure bazterrak ondatu dituzten Erromarren lagun eta mutil? Gure oitura ta izkuntza oinperatu dituzten etsayen gudari?\nGauz eta izkuntz berriak ikasteak ez dik iñugo kalterik ekartzen, bai bañan, berririk ere ikasi ez eta lengo gauz on eta ederrak utzitzeak.\nErko'k Erroman deus onik ikasi al du ba?\nIzartxo, berritxu utsa zan Izartxo, ordurarte ixillik egon zan, Basurdi'k naska besterik ez bait-zion ematen. Orain, bañan, Erko bere maitearen izena aipatu zutenetik, barru guzia irakiten jarri zitzayon. Basurdi zantar arek bere kutunaren izena gaitzetsitzen asi zanetik, batez ere. Eta bi matraillak gorri-gorri:\nIkasi? jaurti zun Ik ire bizi guzian ikasi ditukan baño gauz geyago ikasi dizkik Erko'k, Erroman egondako egun bakoitzean...\nZertzuk ikasi zizkiñan ba?\nZertzuk...? Eta burni-lantzea, eta landare berriak, eta Kristo ta martiriak eta...\nZer esaten ari aiz? Zer dun martiri izen ori?\nOik... ba..., Kristo'ren alde bizia nai ta pozik eman duten kristauak...\nTxorakeri aundi bat dun ori, neska...! Eta... Noren alde bizia eman zutela esan dun?\nEta nor dun Kristo dalako ori?\nOri...? Gu gaizkatzera zerutik lurrera jetxi dan gure Jaungoiko maitea...!\nTa... ta... ta... Ez esan emen erokeririk...!\nEsan dizut len ere, ez duzula zure bizi guzian Erko'k egun batean ikasitakorik ikasiko...\nEta ori al dun Erko'k ikasitako zera guzia?\nNaikoa zizun ori; bañan, beste gauzak ere ikasi dizkitzu: azi berriak eta landare berriak eta zugaitz berriak eta...\nBa... ba... ez diaun gauz oyen bearrik Mendaur'ko goi mendietan...\nMeatzak eta burni-lantzea eta...\nBurnia esan dun...? Eta zer dan burni orrena...?\nAizkora, aiztoa, ezpata, atxurra eta abar egiteko gai berexi bat.\nAu bai, au jakingarri ta onuragarri dun, Izartxo. Eta nolako gaya dun esan dunan burni ori?\nArri ta urraida ta orain arte ezagundako gai guziak baño askozaz gogor eta trinkoagoa...\nTa ori emen ere topatu al liteke nunbait?\nBai... Erko'k aurkitu ta landu ere dizu Txurrumurru'ko errayetan...\nBai ote...? Sorgin eta maitagarriak bizi diran leize-zuloetan ? Eta ez al du sorgiñak, bertan eramateko bildurrik?\nSorgiñik ez dagola dio Erko'k.\nErroma'n ere ikasi al din ori?\nBai noski. Eta neri ere sorgiñenganako bildur guzia kendu dit.\nSorgiñen bildurra kendu ta artzayana sartu al din?\nBai zera...!!! Erko'ren ondoan ez dut nik iñungo ta iñoren bildurrik.\nOndo da... ondo da...! Ez al dakin alako mutil eder, on eta gaitza ikusteko irrikan jarri naunala, neska?\nBa..., nai duzunean ikusi zenezakezu...!\nNun?... Urgoiti'n... Txurrumurru'n?\nNai duzun lekutan...! Geyenetan, bañan, ni nabillen lekutan, eta... nere alboan.


Noiz sortua: Asteartea, 01 Azaroa 2016 09:04\nEstitxu Elduaien ogasun zinegotziak aurreikuspen "onak" dituztela azpimarratu du: "Iaz salto bat eman genuen, eta milioi bat euro gehiago jarri genuen. Aurtengoan, beste salto txiki bat emateko moduan izango gara". Hala aurrenkontuak zertxobait igotzeko aukera ikusten dutela gaineratu du. Horrekin batera, azken urteotan Udalak izandago kudeaketa eraginkor eta zorrotzaren ondorioz, Udalak duen egoera ekonomiko egonkor eta lasaia azpimarratu nahi izan ditu.\nDatorren urteko aurrekontuen ardatzei dogokionez, Plan Etsrategikoko zein herritarren beharrei egokitutakoak izango dira, eta aurreko urteetakoen berdinak izango direla zehaztu du Elduaienek: Azpeitiko egoera ekonomikoa hobetzea, lanbageziari aurre egitea eta kalitatezko enplegua sortzea: "Azpeitiarren ongizatea lortu nahi dugu, eta horiei zerbitzu publiko hobeak eskaintzeko ahal den guztia egingo dugu", adierazi du Estitxu Elduaienek.\nHerritarren ekarpenak ezinbesteko\nAzken urteotan bezala, herritarren ekarpenak jasotzeko bide desberdinak jarri ditu Udalak. Alde batetik, herriko auzo desberdinetan banatuta 10 postontzi jarri ditu herritarrek beren ekarpenak bertan uzteko. Bestetik, wegnunearen bidez ekarpenak egiteko bidea jarri du ohi bezala. Eta azkenik, bilera irekiak antolatu ditu herritarrentzat. "Arlokako zenbait bilera antolatu ditugu, baina prozesu honetan berez herrian antolatuta dauden beste zenbait arlotako eragileekin ere landuko ditugu aurrekontuak", azaldu du josu Labaka zinegotziak. Hala, herritarren parte hartzea Udalarentzat "ezinbestekoa" dela azpimarratuz bukatu du.\nAzaroak 9: 19:00etan, aniztasuna\nAzaroak 10: 11:00etan, hirugarren adina\nAzaroak 10: 19:00etan, euskara\nAzaroak 14: 19:00etan, enplegua eta ekonomiaren sustapena\nAzaroak 15: 19:00etan, gazteria\nAzaroak 16: 19:00etan, klima aldaketa\n*Pleno aretoan izango dira denak\nAzaroak 15: 21:00etan, Nuarben, Sokatirako lokalean\nAzaroak 17: 19:00etan, Lasaon, Auzo lokalean\nAzaroak 21: 19:00etan, Aratzerrekako tabernan\nAzaroak 22: 19:00etan, Elosiagan, Añotan\nAzaroak 23: 19:00etan, Urrestillan, jubilatuen lokalean\nAzaroak 24: 19:00etan, Matxinbentako tabernan\nZu hemen zaude: Home Albisteak Ostegunean hasiko da Udaleko etorkizuneko proiektuetaz aritzeko 'Denon artean' prozesu parte hartzailea


Zer ez da I+ZS – Zerbikas Fundazioa\nIkasketa eta Zerbitzu Solidarioa desberdina da esperientziaren beste pedagogiekin eta partaidetza komunitarioko praktikekin alderatuta. Stanfordeko Unibertsitateak egindako grafikoan (SERVICE-LEARNING 2000 CENTER.: Service Learning Quadrants, Palo Alto, C.A. 1996), proiektu mota desberdinen ezaugarriak identifikatzen dira. Ereduak koordenatu bi ditu: zerbitzua eta ikasketa. Uztarketa horren emaitza lau koadrantetan definitzen da:\nLehenengo koadrantea: komunitateari zuzendutako zerbitzu maila altuko jarduerak, baina hezkuntza-zentroetako ikasketetatik deskonektatutakoak. Boluntariotzako jarduera askotan bezala, enfasia zerbitzuan jartzen da.\nBigarren koadrantea: garrantzi bikoitzeko proiektuak: kalitatezko zerbitzua eta ikaskuntza sistematizatua. Hori da zerbitzu-ikasketaren kasua. Gainera, beste desberdintasun batzuk ere baditu: berdin-berdin egiten die mesede zerbitzua ematen duten pertsonei –zerbitzua ematean, ikasi egiten baitute– eta hartzaileei.\nHirugarren koadrantea: eduki zehatzen ikaskuntzan oinarritutako proiektuak, baina komunitateari egindako zerbitzu-maila baxua dutenak. Landa ikerketa eta lan batzuk mota honetako proposamenak izaten dira.\nLaugarren koadrantea: zerbitzu-kalitate baxuko eta ikasketa ez oso sistematizatuko proiektuak, aldian behingo ekimen ez lar handiak, ikasteko aukera gutxi ematen dutenak.\nBeraz, Ikasketa Zerbitzu Solidarioa ez da:\nOndo planteatutako boluntariotza-proiektu bat.\nBoluntariotza-proiektu ahul eta ez lar sistematizatu bat.\nLanda-lan bat edo ikasgai baterako praktika bat.


Arsenal: post-argazkilaritzaren esentzia bera • ZUZEU\nArsenal: post-argazkilaritzaren esentzia bera\nDuela gutxi, plaza honetan bertan argitaratu zen argazkilaritza lehen eta orain aztertzen duen erreportajea. Bertan Gari Garaialde eta Patxi Lasakarai argazkilariek mundu analogikotik digitalerako saltoa, eta hark ekarritako aldaketak aipatzen zituzten. Zertan aldatu da ofizioa? Zorrotzenek diote jada argazkilaritzak galdu duela lehen zuen osagai intelektuala, artistikoa. Besteek, aldiz, oraindik ere aldarrikatzen dute automatismotan ito beharrean den instagramen garaiko argazkilaritza ultrademokratizatua.\nPlaza hontan bertantxe hainbat gadget aurkeztu dira, halaber. Garaiotarako egindako Trophy Camera edo Restricta Camera esaterako. Post-argazkilaritzaren adibide garbiak dira biak. Kickstarter crowdfunding plataforman Ryan Stoutek aurkeztu Arsenal proiektuak aldiz, argazkilaria eta bere gaitasunak arbuiatzea bilatzen du.\nEz dakizula zer den obturatzailea? Ez dakizula ISOak zertarako balio duen, eta nola erabili behar den? Argazki kamera reflexa erosi eta preset automatikoan argazkiak ateratzen dituen horietakoa zara? Bada Arsenal ikaragarri gustatuko zaizu, den dena zure ordez egingo baitu.\nTresna honek algoritmo bat darabil pentsatu ez dezazun. Subjetua eta ingurunea aztertzen ditu aurre ezarpen batzuk proposatzeko.\nAurrean duzun subjetua aldez aurretik ateratako milaka argazkirekin alderatzen du, “sare neuronal” moduko bat erabiliz.\n18 faktoreren arabera finkatzen ditu ezarpenak.\nKamararen eta lentearen araberako ezarpenak ezartzen ditu, berauen ahultasunak sahiestuz.\nSubjetua aztertzen eta identifikatzen du, ezarpen bereziak jartzeko. Mugimenduan dagoen hegazti bat identifikatzeko gaitasuna du, esaterako.\nArgazkilaritza da hau ere? Hau ere arte kontsideratu behar dugu? Ez dakit zuk, baina nik zalantzak ditut. Argazkilari ez direnentzako argazki kamera bat da Arsenal.\nargazkilaritza, arsenal, Arsenal: post-argazkilaritzaren esentzia bera, kickstarter, post-argazkilaritza\n2017ko hogeita batgarren astea (Txiorik Onenak)


30 « urria « 2019 « Prentsa oharrak\nGomendio sorta bat eman du Udaltzaingoak, Halloween gaua segurtasun osoz goza dezaten herritarrek\nKategoriak: Prentsa oharrak — Komunikazio Zerbitzua / Servicio de Comunicación — 16:41\nBihar, ostegunez, Halloween gaua izango dela eta, gizalegez eta begirunez jokatzeko deia egin die Udaltzaingoak herritarrei, hirian gero eta errotuago dagoen festa hori lasaitasun eta segurtasun osoz bizi dadin.\nHelburu horrekin, hainbat kontrol egingo dituzte udaltzainek festa ospatzen den establezimenduetan, zaraten ordenantza eta ixteko ordutegia betetzen direla bermatzeko, adingabeei alkohola ez zaiela saltzen egiaztatzeko eta edukierak zaintzeko.\nZentzu horretan, larrialdietako irteerak libre uztearen garrantzia gogorarazi du Udaltzaingoak, irisgarri egon daitezen uneoro, eta laguntza eskatu die herritarrei, edozein anomalia, arau-urraketa edo arrisku-egoera antzematen dutelarik 092 telefonora dei dezaten.\nGomendio sorta bat ere egin die herritarrei:\nAlkoholik edatekotan, arduraz egin.\nAutoa hartzekotan bazara, ez hartu edari alkoholdunik.\nErrespeta ezazu festan parte hartzen ez dutenen atsedenerako eskubidea.\nEz beti da ez. Errespetatu. Salatu eraso matxistak.\nEz erabili produktu piroteknikorik; debekatuta egoteaz gain, lasaitasuna eta atsedena galarazten dizkiete pertsonei nahiz animaliei.\nHalloween gauean ez ezik, Udaltzaingoak arreta berezia izango du azaroaren 1ean ere, Domu Santu egunez, hiriko hilerriek milaka bisitari hartu ohi baitituzte.\nHori dela eta, udaltzainek Salbatzailearen hilerriko sarbidea arautuko dute, non behin-behineko aparkaleku-eremua jarri baita, eta Santa Isabel hilerrian ere zaintza areagotuko dute.\nEstatu osoko hamaika taldek jokatuko dute, asteburu honetan, Gasteizen, Espainiako 2019ko Quidditch Kopa\nKategoriak: Prentsa oharrak — Komunikazio Zerbitzua / Servicio de Comunicación — 13:26\nEspainiako Quidditch Koparen bosgarren edizioa jokatuko da Gasteizen. Galizia, Andaluzia, Madril eta Euskadiko hamaika talde lehiatuko dira, azaroaren 2an eta 3an, La Vitoriana zelaian. Donostiako Golden Dragons, Bizkaia Boggarts eta Gasteiz Gamusins taldeak izango dira euskal ordezkariak.\nEuskadin jokatzen den aurreneko aldia da, aurreko edizioak Madrilen, Andaluzian, Galizian eta Gaztela-Mantxan izan baitira. Hiru sailkapen-multzotan banatuko da lehiaketa, eta ondoren, kanporaketa-fasean, final-laurdenak, finalerdiak eta finala jokatuko. Gasteizko Gamusinsen multzoa izango da gogorrenetako bat, bertan baitago Lumos Compostela taldea ere, sari gehien irabazitako taldea.\nOrdutegiak oraindik zehaztu gabe badaude ere, 9:00etatik 20:00etara bitartean izango dira partidak, eta sarrera librea, ikusleentzat. Estatuko erreferentziazko quidditch-zelaietako bat da La Vitoriana. Iparreko Ligako partidak jokatu ohi dira bertan, egiten diren eskualdeko bost ligetako bat. 2018ko Eskualdeen Kopa da bertan jokatu zen beste ekitaldi aipagarri bat.\n“Espainiako Kopa hau gurean jokatzea, besteak beste, balio positiboz betetako kirol hori sustatzeko Gasteiz Gamusinsek egiten duen lan onari zor zaio. Talde mistoetan jokatzen da quidditcha, eta inklusibitatea eta bizikidetza-espazioen sorrera sustatzen ditu. Gainera, gero eta zabalduago dago eskola- eta unibertsitate-esparruetan, eta 40 herrialde baino gehiagotan jokatzen da. Mundu osoan sortu duen mugimendua erakusten digu horrek”, nabarmendu du Kirol eta Osasun zinegotziak.\nurtean Middleburyko Unibertsitatean (AEB) sortutako kirola da quidditcha, eskubaloia, errugbia eta baloi presoa bezalako kirol nabarmenetako elementuak konbinatzen dituena. Ukipen-kirol horretan, aurrez aurreko borroka oso presente dago, baina osagai taktiko bat eta sinbologia bat ditu, zeinek munduan bakar egiten baitute.\nGasteizko Udala —Kirol eta Osasun Sailaren bitartez— eta Vital Fundazioa Espainiako Koparen laguntzaile dira. Era berean, hiriko hainbat merkataritza-establezimendu, enpresa eta elkarteren babesa ere badu lehiaketak.\nInformazio gehiago: Espainiako 2019ko Quidditch Koparen web ofiziala\nAriznabarrako aparkaleku berriak 109 ibilgailu hartu ahal izango ditu\nAriznabarra auzoan aparkaleku berria eraikitzea aurreikusten du Udalak, autobus elektriko adimentsuak (BEI) berekin ekarriko duen leku-galera konpentsatzeko. Zentzu horretan, Amaia Barredok zuzentzen duen Mugikortasunaren eta Espazio Publikoaren Sailak 3.400 metro koadro eta 109 ibilgailurentzako lekua izango duen aparkalekua diseinatu du. Zinegotziaren esanetan, azpiegitura berri horren kostua 350.000 euro ingurukoa izatea aurreikusten da. “Partida bat sartuko dugu aurrekontu-proiektuan, 2020an ekin dakion obrari, ahalik eta lasterren”, azaldu du Amaia Barredok.\nFontetxako Gazteluaren kalearen, Kexaako Gazteluaren kalearen eta Arluzeako Gazteluaren kalearen arteko ekipamendu-lursailean egokituko da aparkalekua, adinekoentzako egoitzaren ondoan. “Horrez gain, Kexaako Gazteluaren kaleko aparkaleku-tarte bat bateriako aparkaleku bihurtuko da, eta beste 14 aparkaleku gehiago edukitzeko aukera emango du horrek”, zehaztu du zinegotziak.\nAdurtzaren kasuan, hor ere BEIk aparkalekuak berrantolatzera behartuko baitu, lineako aparkalekuak bateriako bihurtzea planteatzen da, galtzadaren neurriak egokiak diren lekuetan. Kale hauetarako planteatzen den estrategia hori: Adurtza (31 leku), Trianak (10), Heraclio Fournier (58), Alberto Schommer (40), Dultzaina (5), Jose Uruñuela (10), Errota (8) eta Miguel Mieg (7). Esku-hartze horiei esker, 170 leku inguru irabaziko dira —200 kenduko dira—.\nKale hauetan eragingo dute autobus elektriko adimentsua ezartzeko obrek: Euskal Herria bulebarra, Pablo Neruda, Francisco Leandro de Viana, Tomas Zumarraga Dohatsua, Fontetxako Gaztelua, Rosalia de Castro, Mendizorrotzeko aparkalekua, Salbatierrabide, Araba, Zumakadi eta Jacinto Benavente. Erroldatutako ibilgailuen eta aparkatzeko lekuen arteko balantzea estuen den auzoetan aztertu dira lekuak berreskuratzeko neurriak.\nGarraio publikoko sistema eraginkor eta edukiera handikoa da BEA zeinen helburua baita hiriko auzo guztiak hobeto konektatu eta mugikortasun iraunkor eta osasungarria sustatzea. TUVISAren egungo 2. linean emango du zerbitzua, puntako teknologia erabiliko duten 13 ibilgailu elektrikoren bitartez. Linea horrek Gasteiz inguratzen du, eta hiriko leku garrantzitsuak lotzen ditu, hala nola Txagorritxu ospitalea, Eusko Jaurlaritza eta Mendizorrotzeko futbol-zelaia. 10 kilometroko ibilbidean, 24 geltoki berri izango dira noranzko bakoitzean, gaur egungo geltoki konbentzionalen leku berberetan.\nIrailaren 2an hasi ziren BEAren obrak, hiriko lau lekutan aldi berean. Hainbat erakundek parte hartzen dute BEIren proiektuan: Gasteizko Udalak finantzaketaren % 17,5 emango du, Arabako Foru Aldundiak beste % 17,5, eta Eusko Jaurlaritzak % 65. Inbertsioa 40 milioi eurotik gorakoa izango da.\nAutobus elektriko adimentsuari esker, urtean 1.520 tona CO2ren emisioa eragotziko da, egungo gasolio-ibilgailuen ordez zero emisioko autobus 100×100 elektrikoak erabilita. Mugikortasunaren eta Espazio Publikoaren zinegotzi Amaia Barredok oso positibotzat jo du mugikortasun-sistema moderno eta iraunkor hori erabiltzea; izan ere, “Gasteiz erreferente izango baita eduki handiko garraio publiko elektrifikatuaren arloan”.\nKategoriak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 11:42\nAzkeneko 24 orduetan 10 trafiko-istripu erregistratu dira, eta horietan 3 pertsona zauritu dira.\nGorbeia eta Badaia kaleak elkartzen diren tokian izandako harrapaketa baten xehetasunak ikertzen ari da argiketa-talde bat; bertan, bizikleta batek 71 urteko emakume bat harrapatu zuen eta anbulantzia batek Santiago Ospitalera eraman zuen.\n17:30ak aldera, Triana kaleko espaloian, atzerantz irteten ari zen furgoneta batek oinez zihoan 82 urteko emakume bat harrapatu eta lurrera erori zen. Santiago Ospitalera eraman zuten gero.\nEta 18:30ak aldera, berriz, Luis Olariaga kaletik gidatzen zihoan 22 urteko emakume batek talka egin zuen ibilgailu baten atearen aurka, auto horretako gidaria atea irekitzen ari zen une berean. Gidatzen zihoan emakumea zaurituta geratu zen eta larrialdi-zerbitzuek Txagorritxu Ospitalera eraman zuten.\nUdaltzaingoa 52 urteko gizonezko bat ikertzen ari da Zaramaga plazan edari alkoholdunen eraginpean gidatzeagatik. Arnastutako aire litro bakoitzeko 0.66-0.62 alkohol miligramoko tasak eman zituen, eta horrenbestez, izapideak abiarazi zituzten Guardiako Epaitegian.\nAtzo 14 salaketa aurkeztu ziren Polizia Judizialean.\nStop Accidentes elkarteak bide-segurtasunari buruzko bi hitzaldi antolatu ditu adinekoentzat\nStop Accidentes Euskadi elkarteak bide-segurtasunari buruzko hitzaldiak emango dizkie hiriko adinekoei azaroaren 4an eta 8an, eta “¿Personas mayores conductoras? Sí, pero seguras” izango da gaia.\nSimone de Beauvoir Aretoan – Koroatzeko adinekoentzako zentroaren ondoan– eta San Kristobaleko AZSKn izango dira, eta hauxe dute xede: adinak berez dakartzan zentzumen-mugen eta gidatzean gerta daitezkeen deskuiduen inguruan kontzientziatzea eta hausnartzea.\nBide-hezkuntzako irakasle Miguel del Valle izango da hizlari, eta adinekoek pairatzen dituzten istripuen arrazoi nagusiak –gehiegizko konfiantza, deskuiduak, arauak ez ezagutzea…– gogoratu eta horiek ekiditeko moduak aztertuko ditu.\nHitzaldi bakoitzaren amaieran, bertaratuek alkohola edatearen, nekearen eta sendagaiak hartzearen ondorioak simulatzen dituzten betaurreko batzuk erabili ahalko dituzte. Ondorioak ikus ditzatela, eta gidatzean arrisku horiek bere gain ez hartzea du xede.\nHitzaldi bat azaroaren 4an izango da, 18:00etan, Simone de Beauvoir aretoan eta, bestea, azaroaren 8an, San Kristobaleko adinekoen zentroan, ordu berean. 40 leku daude gehienez, eta sarrera librea da; ez da izena eman beharrik.\nEkimena Stop Accidentes Euskadi elkarteak antolatu du eta laguntzaile ditu Gizarte Politiken, Adinekoen eta Haurren Saila, Udaltzaingoa eta Ponle Freno ekimena.


Urriza eta Zubiri dira Sagardoaren Txapelketako txapeldunak | Oriamendi 2010\nUrriza eta Zubiri dira Sagardoaren Txapelketako txapeldunak\n30-28 irabazi diete Ansa II.ari eta Juaneneari ametsezko arratsalde batean\nGalarretak ametsezko arratsalde bat bizi izan zuen, duela urte batzuk bizi ez zen bezala. Ia jendez gainezka zegoen frontoi batean, Urrizak eta Zubirik jantzi zituzten Sagardoaren Txapelketako txapelak, 30-28 irabazi baitzieten Ansa II.ari eta Juaneneari. Horrela, Hernaniko Larre Gain sagardotegia Sagardo Txapelketako txapeldun berria da eta Urnietako Setien, txapeldunordea.\nKirol ikuskizunak ere lagundu zion giroari. Urrizak eta Zubirik maila handiko finala irabazi zuten emozioz beteta. Azkenean, beste behin ere, Urriza izan zen faktore bereizgarria eta nerbioak hobekien kudeatu zituena une garrantzitsuetan. Badaki nola irabazten diren finalak eta joko serio eta sendoa egin zuen, ezer oparitu gabe. 18 tanto egin zituen eta bi akats bakarrik egin zituen finala irabazteko. Ez zuen jokaldietan arriskatu, bi tanto baino ez zituen egin bi hormetan, baina jokoa aurrera eraman zuen ondo aritu zen Ansa II.aren aurka, baina batez ere atzetik ataka larrian jarri zuen Juanenearen aurka.\nSaldiaseko atzelariak beste partida bikain bat jokatu zuen. Emozioa eman zion partidari. Partida oso parekatua izan zen hasieratik: seina, zazpina, hamarna, hamaikana… Hor hiru tantoko errenta txiki bat hartu zuten gorriek, 14-11. Baina gero 17nakoa itzuli zen, 18ra, 19ra. Urriza eta Zubiriren bigarren tiraldia serioagoa izan zen, lau tantoko errenta hartu baitzuten bost falta zirenean, 25-21.\nUrdinek bizirik jarraitzen zuten eta ez zuten amore ematen eta bi tantora jarri ziren, 27-25 eta 28-26. 29-26koan Urrizak huts egin zuen 29-27 jarriz eta 29-28koan ez zuen errebotea eraman. Partida amaieran, asko jota bi tanto jokoan zituela, Ansa ez zen ondo kokatu errebote batera eta kanpora bota zuen 30-28 partida amaitzeko Larre Gain txapeldunarekin.\nZubirik bi tanto egin zituen sakean eta bi falta, piloteoan lau tanto eta hiru huts egiten zituen bitartean. Urdinetan Ansak hamabi tanto egin zituen, lau bi pareta politekin, eta lau huts. Atzealdean Juaneneak Urriza pilota jaitsiz jokatzen jakin zuen eta hamaika tanto ere egin zituen piloteoan, tanto bat saketik eta bi huts.


Lead-en sorkuntza eta bihurketa-tasak handitzeko gida osoa - NewGenApps - DeepTech, FinTech, Blockchain, Cloud, Mobile, Analytics\nBy NGA taldea\nBerun-sorkuntza funtsezkoa da zure arrakasta lortzeko enpresa eta bere azken hedapena. Etortzean digital marketing zehazki, bide gehiago lortzeko modu asko daude. Horregatik, hona hemen beruna sortzeko eta bihurtze-tasak handitzeko gida osoa.\n1. Aurkitu zure helburuetarako tresna egokiak\nLehenik eta behin, zure helburuetarako tresna egokiak aurkitu behar dituzu. Ezin badituzu zure bezerogaien jarraipena egin eta bihurketa-tasak kontrolatu, besterik gabe ez duzu jakingo zer hobetu behar den. Era berean, tresna garrantzitsuak erabili behar dituzu esandako aukerak lortzen laguntzeko.\nErabiltzen dituzun tresnak plataformaren arabera aldatuko dira, baina erabilienetako batzuk oraindik dira Google Analytics eta Google Ads baita ikuspegiak ere enpresa social media kontuak ematen.\n2. Aztertu merkatua eta zure lehiakideak\nBeste urrats erabakigarri bat marketina eta lehiakideak aztertzea da zure jarduera planifikatzen hasi aurretik. Zure lehiakideak zer egiten ari diren jakiteak zure kanpainetarako zein teknika erabili behar dituzun erabakitzen lagunduko dizu.\nEra berean, merkatua ulertzea (adibidez, joerak ikustea bideo-marketina) joerak modu eraginkorragoan erabiltzen lagunduko dizu. Gainera, ideia ona da industriako azken berrien berri izatea.\n3. A/B proba Erabili nahi duzuna\nA/B probak lehenbailehen erabiltzen hasteko behar duzun praktika gehien bat da, orain arte erabiltzen ez baduzu. Artikuluaren izenburua, posta elektronikoaren gai-lerroa edo zure helmuga-orriko ekintza-botoi berri bat den, aurretik probatu behar duzu.\nAldi berean, hartu ohitura A/B probak aldizka. Horrela, zure ahalegin guztien emaitzak maximiza ditzakezu eta zure estrategiako puntu ahulenak aurkitu ditzakezu arazo nagusi bihurtu aurretik.\n4. Kalitateari kantitateari lehentasuna eman\nZalantzarik gabe, beruna sortzeko eta bihurtze-tasak handitzeko erabil ditzakezun teknika ezberdin asko dauden arren, horietako inork ez dizu emaitza bikainak emango behar bezala egiten badituzu. Horregatik, hain zuzen, kalitatea lehenetsi behar duzu kantitateari baino.\nEsate baterako, baliteke zure blogeko argitalpen bat idazten ari zarela hezkuntza-lotutako webgunea trafiko gehiago sortzeko eta bezero potentzial gehiago erakartzeko. " bezalako gako-hitz bakarra erabili beharreanegin nire etxeko lanak” eta mezua harekin betez, aurkitu gako-hitz garrantzitsuagoak eta erabili mezuan zehar.\n5. Sinplifikatu eta kendu distrazioak\nEgia da gutxiago gehiago dela, batez ere UX eta UI. Horregatik, hain zuzen, zure webgunea sinplifikatu eta distrazioak kendu behar dituzu ahalik eta elementu eta xehetasun gehien gehitzen saiatu beharrean.\nZure helmuga-orriek ez dute nahi duzun adina testu behar. Aukeratu ikus-entzunezkoen ordez eta agian bideo bat erabiltzea ere kontuan hartu. Era berean, zure webguneak itxura hobea izango du zure helburuak lortzeko beharrezkoak ez diren elementuak kentzen badituzu.\n6. Erabili FOMO (Fear of Missing Out)\nFOMO edo The Fear of Missing Out marketinean hamarkadetan ez bada mendeetan erabili izan den zerbait da. Modu askotan erabil dezakezu eskasia eta premia sortuz, behin-behineko eskaintzak edukiz, etab.\nMarcus Armstrong, merkatari eta idazleak, dio: “Nahi badut ordaindu norbaiti nire ikerketa-lana idazteko, ziurrenik aditu batek egin nahi dut. Hala ere, idazle on bat behin-behineko deskontua eskaintzen duela ikusten badut, ziurrenik idazle hori aukeratuko dut, bere lana apur bat hobea izan daitekeen garestiagoaren ordez".\n7. Erabili froga soziala konbentzitzeko\nFroga soziala ezaguna da bezeroak erosketa bat egitera konbentzitzeko oso erabilgarria izateagatik, hain zuzen ere bere izaera bereziagatik. Ez da produktuak zergatik diren bikainak azaltzen duen enpresa bat, bezeroek beraiek egiten dutela baizik.\nOndorioz, zalantzarik gabe, ideia ona da froga sozialak erabiltzea zure publikoa konbentzitzeko. Gehitu orri bat zure webgunean, testigantzak eta iritziak erakusteko. Mezu elektronikoetan ere gehi ditzakezu, baita erabiltzaileek sortutako edukia kudeatu ere social media.\n8. Hobetu zure CTAak (Ekintzarako Deiak)\nCTA edo Ekintzarako Deiak dira, azken finean, bezero potentzialak egin nahi dituzun ekintzak burutzen dituztenak. Horregatik da hain garrantzitsua zure CTA-ak lantzeko eta ahalik eta gehien hobetzeko denbora hartzea.\nAdibidez, zure enpresa baliteke idazketa zerbitzuak eskaintzea. Pertsona batek zure webgunea bisitatzen badu ere, "bila nabil tesia idazteko norbait, baina etorkizunean bakarrik", baliteke zure zerbitzuak erabiltzen amaituko lituzkete zure CTAk haiekin oso ondo funtzionatu dutelako.\n9. Laburtu zure webguneko inprimakiak\nLehen aipatu bezala, zure webgunea sinplifikatzea eta distrazioak kentzea bereziki erabilgarria izan daiteke. Era berean, zure webguneko inprimakiak laburtu behar dituzu zure webguneko bisitarientzat beldur gutxiago izan daitezen eta errazago osatzeko. Erraza bada zerbait eskatzea edo, besterik gabe, zure buletinera harpidetzea, orduan gehiago izango da aurrera egiten eta gauza horiek egiten dituztenak.\n10. Gehitu pop-upak behar den lekuan\nPopup-ak gogaikarria izan daitezke gehiegizkoak badira. Hala ere, haietaz burutsua bazara eta gehitu behar direnean, benetan eraginkorrak izan daitezke. Egiaztatu besterik ez dutela leku gehiegi hartzen agertzen direnean eta erraz ixtea erraza dela pertsonak nahi badu. Ez erakutsi horietako gehiegi eta ziurtatu zure gunearen diseinura egokitzen direla.\n11. Eskaini Bezeroarentzako Arreta Zuzeneko Txataren bidez\nZure webgunean nabigatzea eta informazioa aurkitzea erraza den arren, pertsona batzuek galderak izango dituzte oraindik. Horregatik, ideia ona da zuzeneko txat bidez bezeroarentzako arreta eskaintzea. Horri esker, bisitariek zurekin harremanetan jarriko dira eta azkenean erosketa bat egitera edo egin nahi duzun beste ekintza bat egitera konbentzitu ditzakeen edozer eta edozeri buruz galdetuko die.\n12. Abiarazi PPC iragarki-kanpainak\nAzkenik, PPC edo ordainpeko iragarki-kanpainek ere arrakasta handia izan dezakete bezerogaiak eskuratzen. Aurrekontu handirik ez baduzu ere, noizean behin abiarazi ditzakezu. Ziurtatu zure audientzia nor den ezagutzen duzula eta zure kanpainak behar bezala planifikatzen dituzula.\nOro har, beruna sortzea eta bihurtze tasak handitzea funtsezkoa da zure arrakasta lortzeko enpresa eta, zalantzarik gabe, anitzetan lor daiteke plataformak. Erabili artikulu honetako aholkuak zure estrategia hobetzen laguntzeko eta bezerogai eta bihurketa gehiago lortzen hasteko.\nHarpidetu zaitez gure buletinera azken eguneratzeak, beherapen bereziak eta askoz gehiago lortzeko.\nSalmenten automatizazioaren etorkizuna - Video Bot\nDec 27 | chatbot, Chatbots, Hizkuntza naturala prozesatzea, NLP, salmentak, teknologiaren joerak, teknologiaren joerak\nVideo Botek salmenten aurpegia nola aldatuko duten\nHelburu adimendunak Salesforce ezarpena hobetzeko\nAza 15 | Bezeroen leialtasuna, newgenapps, salmentak\nHelburu adimendunak zure Salesforce zorrozteko\nHotzak berotzeko 3 urrats bakarrak eramaten ditu\nDec 19 | Digital Marketing, salmentak, teknologiaren joerak, teknologiaren joerak\nEzagutu kable hotzak berotzeko eta ordaindutako bezero bihurtzeko behar dituzun 3 urrats bakarrak. Mezu elektroniko hotzak sailkatzeko eta prospektatzeko gida osoa.


Lehendakariak “Abangoardia maite duen…\nLehendakariak “Abangoardia maite duen antzinako herria” jardunaldia inaguratuko du, horrekin Euskadi Basque Country Eguna-ren lehenengo edizioa ospatuko da\n2019.eko ekainak 19, 09:30 2019.eko ekainak 19, 13:30 Lehendakariak “Abangoardia maite duen antzinako herria” jardunaldia inaguratuko du, horrekin Euskadi Basque Country Eguna-ren lehenengo edizioa ospatuko da\n2019-06-19 09:30 - 13:30\nEkitaldiko kargudunak: Iñigo Urkullu Renteria, Josu Erkoreka Gervasio, Arantxa Tapia Otaegi, Iñaki Arriola López, Miren Nekane Murga Eizagaechevarria, Sonia Pérez Ezquerra, Bingen Zupiria Gorostidi, María Jesús Carmen San José López, Cristina Uriarte Toledo, María Angeles Elorza Zubiria\nLehendakariak “Abangoardia maite duen antzinako herria” jardunaldia inaguratuko du, horrekin Euskadi Basque Country Eguna-ren lehenengo edizioa ospatuko da .\nEkitaldian lehendakariak hitz egingo du.\nEuskadiren nazioartekotzea askotariko aldaketak eskatzen dizkigun aparteko erronka da, eta gure herri-marka munduan sendotzea sustapen eta eraldaketarako tresna da.\nZerk egiten du, nola eraikitzen da marka hau? Zein dira gure jardueren bidez munduari helarazten dizkiogun ezaugarriak? Zer ikas dezakegu geure mugetatik kanpo lanean ari diren askotariko erakunde pertsonengandik?\nInformazio gehiago: Lehendakariak Euskadi Basque Country Egunaren lehen edizioa inauguratu du\nParaninfo de la UPV/EHU (Bizkaia Aretoa), Bilbao\nLehendakariak Makina Erreminta sektorearen erresistentzia-gaitasuna nabarmendu du\nKomunikagaitasuna egiaztatzeko udaberriko azterketak aurrera doaz HABEn


Euskal Herriak Iraultza bolivartarrarekin bat: larunbatean herri bazkaria Pausun eta iritzi artikulua Berrian | Askapena\nEuskal Herriak Iraultza bolivartarrarekin bat: larunbatean herri bazkaria Pausun eta iritzi artikulua Berrian\nOG, 10/04/2012 - 14:20 — admin\nVenezuelako iraultza bolivartarra sustengatzeko internazionalistok hainbat ekimen antolatu genituen.\nBeste batzuk, ordea, datozen egunotan burutuko dira: agerraldiak, konzentrazioak, komunikabideetan iritzia plazaratu, sare sozialetan, datorren igandeko hauteskunde presidentzialen aurrean elkartasun internazionalista eta babesa helburu dutela.\nPausuko Xaia Ostatuan, Urriaren 6an, larunbatarekin, herri bazkaria antolatu du Irungo Askapenak:\nBazkaldu ondoren musika zuzenean izango da eta txartelak 15 eurotan, Irungo "Hazia" eta Pausuko Xaia Ostatuan badira eskuragai.\nJoan den astelehenean Bilbon eginiko agerraldi bisuala: Bolivar etorri zitzaigun eta mezu argia ekarri zigun.\nBerrian argitaratutako iritzi artikulua: Venezuela U-7\nDatozen egunetan Venezuelak bere etorkizuna erabakiko du. Urriaren 7an bi eredu oso ezberdin aurrez aurre jarriko dira presidentea hautatzeko hauteskundeetan, eta horien emaitzek neurri handi batean azalduko dute iraultza bolibartarrak, maila kontinentalean, aurrera jarraitzeko eta fruituak emateko ahalmena mantentzen duenetz.\nVenezuelako errealitatea ezagutuz gero, aukera erraza da. Alde batetik, Hugo Chavez Frias daukagu, aldaketa ekarri zuen presidentea, arazo handiekin eredu zaharra alde batera utzi eta sozialismoa eta herri boterearen Venezuela honen oinarriak finkatu dituena. Eta, beste aldean, oposizioaren hautagai bakarra, Henrique Capriles Radonski, zalantzarik gabe eredu zaharraren adostasuneko ordezkaria, sistema zaharkitu eta aski ezagunarena, Estatu Batuen morroi zen Venezuelarena, beti ahaztuak ziren txiroena, aitorpen eta eskubiderik gabeko jatorrizko herriena, kapitalismo basatiarena, herri xumea analfabetismora kondenatzen zuena... Herria nekatu zuen eredua.\nEuskal Herriko internazionalismotik hausnarketa hau egitea erraza egiten zaigu; izan ere, munduaren zati horrekin hamarkadetan partekatu ditugu borrokak, eta dugun harremana zuzena da, ideologikoa, samurra. Horrexegatik, ezinezkoa da gaur egun komunikabideek bere pozoiekin guri ziria sartzea, boterearen, betiko boterearen morroi diren komunikabide horiek, Chavez diktadore gisa aurkezten duten eta Capriles Venezuela «demokratizatzeko» itxaropen bakarra dela esaten duten komunikabide horiek, izenak aldatuta ere ez gaituzte engainatuko.\nHala izan beharko ez baluke ere, internazionalismoan orain dela asko konturatu ginen gure lanaren zati handi bat informatzea izan behar dela, borroken egia jakinaraztea, gure borrokarekin egiten duten bezala, ezarritako sistema erortzen saiatzen den edozein borroka ere gezurren bidez baliogabetzen saiatuko zirela bagenekielako.\nHorregatik idazten dugu hau, horregatik saiatuko gara lerro hauetara errealitate pixka bat ekartzen, eta horregatik kontatuko dugu zer den eta zer izan den Venezuelako herria. Venezuela petrolioan aberatsa zen, petrolio honen etekinarekin, honen ekoizpenaren eta estatuaren funtzionamenduaren kontrolarekin bere poltsikoak bete eta abiadura handiz aberasten zen oligarkia bat zuelarik.\nHego Amerikako beste puska bat zen heinean, herri langilea eskubiderik, osasunik edo hezkuntza onik eduki gabe sistema sostengatzen zuen bere esku lanaz. Dena salgai zegoeneko baina ia inork erosi ezin zueneko herrialde bat zen, ehunka mila pertsona urik gabe maiz eta denbora luzez gera zitekeen herrialde bat, urre beltza dirua bihurtzen zuen estatua, Venezuela eta Estatu Batuen erdibidean bizi zen burgesia aberatsaren ondasuna handiagotzen zuen herrialde hori zen joan den mendeko Venezuela.\nZapalkuntza dagoen lekuan neurri handiago edo txikiago batean askapen borroka egongo dela gauza jakina da, eta Venezuelako kasuan ez du zentzurik prozesu hau guztia Chavezen lan esklusiboa dela pentsatzea; presidenteak lortu duena hamarkadetan sortu zen mugimenduen borroka iraultza bolivartarraren baitan biltzea da, eta indar horrek ematen duen boterearekin 13 urte darama sistemari buelta emateko lanean murgilduta; gainera, berez korapilatsu den lan honetan inperialismoaren erasoak eta sabotajeak etengabekoak dira.\nZailtasunak handiak izanik ere, antzekotasun gutxi dauzka gaurko Venezuelak orain dela 13 urte zenarekin. Izan ere, bertako petrolio-ekoizpena herriaren zerbitzura jarri da, zorupetik datorren aberastasuna gaur egun herriari itzultzen zaio, zenbaezinak dira auzoetan sortu diren osasun-zentroak, hamarka mila eskola ezarri dira auzoetan, erabiltzen ez den lurra lurjabe handien eskuetatik berreskuratu eta nekazariei eman zaie, alfabetatze proiektuak ezarri dira herrialde osoan analfabetismoa Venezuelatik ezabatzera iritsiz, funtsezko produktuen banaketa biztanleria osoari bermatu zaio, erabat murriztu dira muturreko pobrezia eta egunero benetako herri boterea lortzeko eta eredu ekonomiko zaharkitua eraldatzeko lan egiten da.\nArlo ekonomikoan lorpenak ikusgarriak izanik, egiazko aldaketarako beharrezkoak diren Komunen erakuntzak suposatzen duen herri parte hartzerako bideen ezarpena ez da garrantzi txikiagokoa. Informazioaren pozoitzez beteriko urte hauetan, komunitate, herri, auzo edota herri mugimenduek bultzatutako komunikabide alternatiboen sorkuntza izan da gehien landu den apustuetako bat, arlo politiko eta kulturalean garrantzi handia eskuratuz. Urteotan, musika, literatura, antzerkigintza, zinema eta era horretako esparruetan bestelako aisialdi alternatibak sortu dira, pentsaerak aldatuz eta gizaki berri baten sorkuntza sakonduz.\nProzesu honetan azpimarratu beharreko beste esparru bat borroka feminista eta transgeneroa prozesu iraultzailearen barnean hartzea izan da. Sektore hauek ikusezintasunetik esparru publikoan ekimena edukitzera pasa dira, haien borroka kritiko eta ekintzaile egonkorrari esker. Asko dago egiteko, baina jadanik ez dago hau geldiaraziko duenik.\nBenetan zaila egiten da Venezuelako herriak bere bozka, borroka eta lanaz bultzaturiko aldaketa guztiak zerrendatzea. Hasitako bide horretan fruitu asko jaso dira, eta ataka zein traba asko daude gainditzeko, Venezuelako herriak bizi duen eraldatze sozial eta politikoa sendotzeko bidean.\nUrriaren 7an hauteskundeak heltzen direnean, herri horrek berriz ere bi ereduren artean erabakiko du, Venezuelarako baina baita Latinoamerika eta Karibe osorako bi ereduak diren horietan. Venezuela ALBAren abangoardia da, pobreziaren eta gizarte-bazterketaren aurka borrokatzen den ALBA horren muturra, beste herrietatik hurbiletik jarraitzen dugun eredu horren burua, eta hemengo internazionalistok urriaren 7an Venezuelak benetako herri boterea lortzeko eta kapitalismoa apurtzeko beste bultzada bat ematea espero dugu.\nAne Labiano eta Fakun Aznarez\n(Komite Internazionalistak eta Askapena)


Datuen babesa Legea — Ikaslan Gipuzkoa\nDatuen babesa Legea\nWebgune honetan — IKASLAN GIPUZKOA ren jabetzakoa—, ziurtatzen dugu erabat babesten ditugula gure erabiltzaileek ematen dituzten datu pertsonalak.\nDatu Pertsonalak Babesteari buruzko 15/1999 Lege Organikoan ezarritakoaren arabera, jakinarazten dizugu webgune honetako formularioen bidez edo mezu elektronikoen bidez ematen diren datu pertsonalak datu pertsonalen fitxategi batean sartuko ditugula, zeina behar bezala erregistratu baita Datuak Babesteko Espainiako Bulegoan. Fitxategiaren helburua enpresaren web orrialdearen kontatu formularioen bitartez edo posta elektronikoz jasotako datuak erabiltzea egindako kontsultei erantzuteko, ekitaldi edo jardunaldietan izena emateko, lankidetza edo eta besteak da.\nJakinarazten dizugu zure datuak ez direla emango bitartekoei zure onarpenik gabe. IKASLAN GIPUZKOA k une oro errespetatuko du zure datuen konfidentzialtasuna, Datu Pertsonalak Babesteari buruzko 1999ko abenduaren 13ko 15/1999 Lege Organikoari jarraikiz.\nUne oro balia zaitezke datuak eskuratzeko, zuzentzeko, ezeztatzeko eta aurka egiteko eskubideaz, atzeraeraginezko efekturik gabe, Datu Pertsonalak Babesteari buruzko 15/1999 Lege Organikoan zehaztutako moduan eta legeak ezarritako prozedura betez. Eskubide horietaz baliatzeko, bidali mezu bat ikaslan@ikaslangipuzkoa.net helbidera.


'Sanagustineko elkarrizketak' zikloaren laugarrena: Miren Odriozola - Uztarria (Azpeitia)\n'Sanagustineko elkarrizketak' zikloaren laugarrena: Miren Odriozola\n2017ko ots. 10a, 09:35\n2013 eta 2015 artean Aho Bizarrik Gabe egin ondoren, Erlo Telebistak, Azpeitiko Kultur Mahaiak, Kulturaz kooperatibak, Urola Kostako Hitzak eta Uztarria Komunikazio Taldeak elkarrizketa ziklo berri bat jarri genuen abian joan den ekainean: Sanagustineko elkarrizketak. Ziklo berrian, azpeitiar ezagunak izango dira elkarrizketatuak.\nMiren Odriozola (Azpeitia, 1944) internazionalista izan da Sanagustineko elkarrizketak saioko azken protagonista, eta Anartz Izagirre kazetaria izan da elkarrizketatzailea. El Salvadorko gerrilan bizitakoaz, internazionalismoaz, bere borroketan oinarritutako Laura esaten zioten liburuaz eta Euskal Herriko langile borrokaz aritu zen Odriozola, besteak beste. Urtarrilaren 9an egin genuen elkarrizketa, Sanagustin kulturgunean. Orain, Erlo Telebistaren goiko bideo honetan ikus daiteke, osorik. Elkarrizketa osoaren testua ere argitaratu dugu.\nAurreneko saioan Jabier Larrañaga Gipuzkoako Foru Aldundiko Ogasun eta Finantza diputatua izan zen elkarrizketatua. Azpeitiaz, haren ibilbideaz, ekonomiaz eta politikaz aritu ziren orduan. Bigarren elkarrizketatua Erika Olaizola aktorea izan zen eta hirugarrena Mikel Labaka.\nSanagustineko elkarrizketak zikloko elkarrizketa guztiak, hemen:


Eskandalua dira Banco Santanderrek iragarritako kaleratze eta bulegoen itxierak | LAB SINDIKATUA\nZerbitzu Pribatuak Banka Eskandalua dira Banco Santanderrek iragarritako kaleratze eta bulegoen itxierak\nEskandalua dira Banco Santanderrek iragarritako kaleratze eta bulegoen itxierak\nBanco Santanderrek langileak kaleratu eta Zerbitzu Zentralak murriztuko ditu. Guztia “krisiari” aurre egiteko, egoera ekonomikoarengatik eta kostuen igoeragatik. Banku honek 5.966 milioi euro irabazi zituen iaz, 2014an baino %3 gehiago.\nEskandalua da milaka pertsona langabeziara, pobrezia edo etxerik gabe gelditzera eraman dituzten krisia sortu dutenek, krisia berbera jartzea aitzakia moduan are langile gehiago kaleratzeko.\nHori gertatzen den bitartean, Banco Santanderrek milaka milioi irabazten jarraitzen du urtero, gero eta irabazi gehiago poltsikoratuz, beste banku handien antzera. Hor dugu Ana Botin bankuko presidentearen kasua. 9,8 miloi poltsikoratu zituen iaz, 7,49 milioi ordainsaritan eta 2,3 pentsio planean. Aurreko urtean baino %10 gehiago irabazi zuen.\nBerriro erakusten da pertsonek oso gutxi axola diogula bankari. Nahiago dute enplegua suntsitu eta bezeroak zigortzea. Euren irabaziak baino ez dituzte buruan. Estatu espainiarreko iragarpen berri honek argi erakusten du eurak direla agintzen dutenak.\nLangileen kontrako eraso berri hau salatu beharra dugu. Era berean, burujabetza eskatu behar dugu Euskal Herriarentzat, horrela hemen erabaki ahal izateko. Horrelakoak galaraziko dituen Lan Harremanetarako Esparru Propioa behar dugu. Banka, dagokion neurriko ekarpena egitera beharko duena, beste enpresari eta aberatsekin batera. Bidezkoagoa eta herritarren beharren araberakoa izango den aberastasunaren banaketa behar dugu.\nBanco Santanderren neurriek erakusten dute krisi honen erantzuleetako bat izateaz gain, ez duela zalantzarik bere aitzakiapean langileen lepotik are gehiago irabazten jarraitzeko.


Lana eta familia bateratzeko politika publikoek ba al dute eraginik gure gizartean? - BlogaBogaBlogaBoga\n← Donostiako antzinako himnoa\n“Moda den guztia modaz pasatzen da” Coco Chanel →\nLehengoan, “Berria”n argitaratutako artikulu interesgarri bat irakurri nuen lana eta norberaren bizitza bateratzearen inguruan. Bertan politikari batek azaltzen zuen Eusko Jaurlaritzak ahalegin handiak egin dituela legealdi honetan arlo horretan. Politikariak zioenez, Enplegu eta Gizarte Gaietako Sailean bultzatutako programak eta zerbitzuak horren adierazleak dira.\nArtikuluak zer pentsatua eman zidan, batez ere, nire ingurukoen bizi-egoerei erreparatzen hasi nintzaienean. Izan ere, baditut lagun asko –gehienak mutilak– egun osoa hegazkin baten ematen dutenak edo goizeko zazpietan etxetik atera eta gaueko zortziak arte itzultzen ez direnak. Horren ondorioak nabaritzen dira familian. Adibidez, nire lagun batek horrenbeste bidaiatzen du, non semeak uste baitu hegazkinetako pilotua dela. Hortaz, hori ikusita, pentsatzen dut oraindik lan asko dagoela egiteke.\nEzin da ukatu pauso batzuk eman direla, baina, artikuluan irakurri nuenagatik, arlo teorikoan bereziki: dekretuak enpresei laguntzak emateko, ume-zaindarien sareak ebaluatu eta bultzatzeko ikerketak eta “Bateratu” izeneko Interneteko ataria sortu enpresek gaiaren inguruko informazioa eskura dezaten, besteak beste.\nTamalez, nik ez dut pauso horien eraginik sumatzen praktikan. Nahiz eta Jaurlaritzaren egitasmoa eta webgunea gomendioz, ideiaz eta baliabidez osaturik egon, egun, langile batek baino gehiagok –gehienetan emakumeak– lanari uzten diote seme-alaben hazkuntzaz arduratzeko, bi arlo horiek –lana eta familia– bateratzea oso zaila baita umeak txikiak direnean.\nEta zer esan, krisi garaiotan, umeen aitona-amonei buruz! Sarritan umeen zaintzaren zama osoa beren gain erortzen baita. Begi bistakoa da maiz familiaren bizi-maila eta -kalitatea ez jaisteko inguruko senideak sakrifizio handiak egitera behartuta daudela.\nNik uste dut, egun, bateratze-neurri ugari daudela asmatuta eta Europako hainbat lekutan oso arrakastatsuak direla. Dena den, nire iritziz, gurean lana emango digu neurri horiek abian jartzeak; izan ere, enpresak eta gure gizartea oraindik ere ez daude batere prestaturik eta sentsibilizaturik lana eta familia bateratzeak eskatzen duen antolaketa-eredu berria onartzeko.\nLabur esanda, alde batetik, enpresek eta erakundeek beldurrak eta aurreiritziak alde batera utzi eta onartu behar dute familia eta lana uztartzeak gizarteari onura besterik ez dakarkiola; eta, bestetik, langileok erakutsi behar diegu gure erakundeei gure lehiakortasuna ez dela gutxituko etxetik lan egitegatik edo norberaren premiei egokitutako ordutegia izateagatik.\nDena den, ziur nago urteak aurrera joan ahala, egun idiak soroetan salbuespen bihurtu diren moduan, familia, lana eta norberaren bizimodua bateratzea ere lortuko dela; eta etorkizunean desagertuko direla lan-ordutegi zurrunak, eta teknologien aurrerapenari esker, laneko zereginetarako espazioa bera ere malguagoa izango dela; hau da, edozein lekutatik egin ahal izango ditugula eginkizun asko. Halere, oraindik ere urrats gehiago eta sakonagoak eman behar direla uste dut.\nData: 2013, urtarrila 23 | Kategoriak Asteroko aipuak | Iruzkinak


Gipuzkoako museoak - Museos de Gipuzkoa: San Telmo Museoa : Zinema eta solasaldia: Compañeras de viaje (2011), Oskar Tejedor\nMigratzailearen Nazioarteko Eguna dela eta, Oskar Tejedoren "Compañeras de viaje" (2011) dokumentala proiektatutako da museoko Ekitaldi Aretoan. Honetan, familiak bere seme-alabak zaintzen dituen bitartean, hartzen dituen herrian zaharrak edota haurrak zaintzen dituzten emakumeen bizitza islatzen da. Emanaldiaren ondoren solasaldirako aukera izango da. Bitartean, museoko liburutegian eguberriari buruzko tailer bat egingo dute.\nProiekzioa eta tailerra 18:00etan hasiko dira. Sarrera librea lekuak bete arte. Gaztelaniaz.\nColabora: San Telmo Museoa, Bidez Bide


https://www.berria.eus Bere azken artikuluak eu Mon, 17 Jan 2022 22:47:17 +0100 hourly 1 https://www.berria.eus/irudiak/berriaB.png https://www.berria.eus https://www.berria.eus/paperekoa/1879/039/001/2021-12-17/koloneraino_eta_haratago.htm Fri, 17 Dec 2021 00:00:00 +0100 Lide Arana https://www.berria.eus/paperekoa/1879/039/001/2021-12-17/koloneraino_eta_haratago.htm\nAlmidoia glukosaz osaturiko kate bat da. Katebegi bakoitza glukosa molekula bat litzateke eta, elkar kateatuz doazen heinean, egitura desberdinetako kateak sor ditzakete. Landare jatorriko elikagaiak irensten ditugunean, gure digestio-aparatuak almidoi molekulak apurtzen ditu, glukosa molekula askeak lortzeko eta xurgatu ahal izateko. Glukosa odolera pasatzen da eta handik gorputzeko edozein zeluletara, energia lortzeko erabil dezaketen erregaia baita.\nAlabaina, almidoiak egitura desberdinak osa ditzake eta landare zelulen barnean modu desberdinetan pilatua izan. Ondorioz, irensten dugun almidoiaren jatorriaren arabera (edota elikagaia prestatzeko erabilitako prozesuaren arabera), almidoi mota desberdinak topa ditzakegu. Batzuk degradatu gabe iristen dira kolonera: almidoi erresistenteak.\n1980ko hamarkadan almidoi erresistentea aztertzen hasi zirenetik, nutrizionalki onura ugari dituela frogatu da hainbat ikerketatan. Izan ere, glukosa molekulak zailtasunez askatzean, odolera iristen den glukosa kopurua baxuagoa da, eta ez dira bestelako almidoia jan ostean azaldu ohi diren glukosa kontzentrazio igoera azkarrak ikusten. Ondorioz, almidoi erresistentearen kontsumoa interesgarria litzateke diabetesa edo obesitatea duten pertsonentzat. Bestalde, kolonean ditugun bakterioak gai dira almidoi erresistentea desegiteko. Bertako mikrobiota almidoi erresistentez elikatuz gero, guretzat oso interesgarriak diren beste molekulak lortzen ditugu (katea laburreko gantz-azidoak, adibidez). 2019an Nature-n argitaraturiko entsegu kliniko batean frogatutzat eman zuten almidoi erresistente kontsumoak (40 gramo egunean, 4 astean zehar) organoen inguruan metaturiko gantza murriztu, hesteetako mikrobiotaren konposizioa aldatu eta kate motzeko gantz-azidoen kontzentrazioa handitzen zituela. Ezaugarri horiek medio, almidoi erresistentearen kontsumoak beste patologia batzuengan izan ditzakeen onurak ere aztertzen ari dira.\nHori gutxi balitz, almidoi erresistentea erabilgarria da farmakoen administrazioa hobetzeko. Batzuetan farmakoak babestu egin behar dira digestio-hodiko aktibitate entzimatiko, pH aldaketa eta antzeko prozesu kaltegarrietatik. Honela, farmakoak almidoi erresistentez eginiko nanoegituretan txertatzen badira, horien barnean babesturik egongo dira, kolonera iritsi arte. Bertan, bakterioek almidoia digerituz farmakoak askatuko dituzte eta, horrela, kolonerako garraio bideratua lortzen da. Garraio bideratuak, gainera, farmakoak digestio-hodian eragin ditzakeen albo-kalteak saihestea ahalbidetzen du. Mota honetako nanogarraiatzaileak dira urrian Frontiers in Bioengineering and Biotechnology aldizkariko artikulu batean deskribatzen dituzten almidoi erresistentez osaturiko hidrogel-bihiak. Nanoegitura horiek bromelaina izeneko entzima babesteko eta modu kontrolatuan askatzeko gai dira, entzimaren aho-bidezko administrazioa posible egiten dutelarik.\nBeraz, almidoi egitura batzuek iraganean goseteetatik babestu gaituzten bezala, beste almidoi egitura batzuek etorkizunean kolonerako garraio selektiboa burutzeko balio dezakete.]]> https://www.berria.eus/paperekoa/2019/031/001/2021-10-22/amen_mikrobiota_haurren_osasun.htm Fri, 22 Oct 2021 00:00:00 +0200 Lide Arana https://www.berria.eus/paperekoa/2019/031/001/2021-10-22/amen_mikrobiota_haurren_osasun.htm\nEdonola ere, amaren mikrobiotak haurraren osasunean rol garrantzitsua jokatzen duela dirudi, eta edoskitzeak zubi-lan garrantzitsua betetzen duela ukaezina da. Beraz, zaindu mikrobiota, berak zu eta ingurukoak zainduko ditu eta!]]>


KKinzona irratiak HAMALAU, gerturatu eta ekain osoko egitaraua! - Arrosa\nKKinzona irratiak HAMALAU, gerturatu eta ekain osoko egitaraua!\n…eta, bueno, gerturatu eta antolatzen lau.\nEkain osoko egitaraua antolatu dute Urretxu eta Zumarragako irrati libreko lagunek.\nHementxe duzue egitaraua:\nPosted in Arrosa Berriak, BERRIAKTagged #ekaina #festa #hamalau #irratia #kkinzona #librea #portada #urretxu #zumarraga\nKOLAX danera ezin\nZubiari amaiera emateko zarata


MUTUALIAK HIRU TAILER AURKEZTUKO DITU OSALANEN BILTZARREAN\nMutualiak esku-hartze zabala izango du Osalanek Euskalduna Jauregian antolatutako Laneko Segurtasunaren eta Osasunaren Nazioarteko IV. Biltzarraren baitan, heldu den azaroaren 14, 15 eta 16an. Hala, laneko arriskuen prebentziorako tresna erabilgarri eta berritzaileak aurkeztuko ditu hiru tailerretan.\n–Azaroak 14, A4 aretoan, 15:30etik aurrera:\nTailerra: Exoeskeletoa, bizkarrarentzako lagungarri\nExoeskeletoa honela definitzen da: kanpoko eskeleto jarraitu bat, besteak beste, animalia baten gorputza estaltzen, babesten eta eusten duena; babesle funtzioa betetzen du, muskulu aparatuaren eraginkortasunerako beharrezkoa den euskarria emanez.\nOinarri horri jarraituz, merkatuan hainbat exoeskeleto mota ari dira agertzen; zertarako diseinatu den, aukera ematen dute esfortzu fisikoaren ondorioz sortutako lesio muskulueskeletikoak murrizteko edo prebenitzeko, izan jarrera behartuek edo/eta kargak edo pertsonak manipulatzeak eragindakoak.\nTailer txiki bat proposatzen du Mutualiak esfortzu fisikoaren eraginez sortutako gerri eta bizkar aldeko lesioak murrizten eta prebenitzen laguntzen duen exoeskeleto modelo batekin.\nAhotsa da harreman pertsonal zein profesionaletan gehien erabiltzen den komunikatzeko tresna. Ahotsa nabarmen erabiltzeak alterazio funtzionalak sor ditzake, eta, batzuetan, lanerako ezintasunak sor daitezke.\nMutualiak eskaintzen duen tailerra urtean zehar egiten duen Ahots-eskola-ren aurrerapena da; elkarteko kide diren eta ahotsa lantresna gisa erabiltzen duten profesionalek ahots-teknika egokia erabiltzen ikasteko eskaintzen da, ahotsaren zainketa landuz, etorkizunean gerta litezkeen gorabeherak prebenitzeko.\nGai horretan esperientzia handia duen logopeda batek ematen du tailerra.\n–Azaroak 15, 15:30etik aurrera, A2 aretoan:\nTailerra: Adinaren simulatzailea\nPertsonok, urteak betetzen ditugun heinean, hainbat muga izaten ditugu gure zentzumenetan, hala ikusmenean, entzumenean, nola gure muskulu sisteman, indarrean edota koordinazioan.\nHori dela eta, sarri, adinean aurrera egitearen ondorioekin lotutako zentzumenen funtzioetan zein funtzio motorretan sortzen diren mugek eragindako zailtasunak simulatzen dituen atal indibidualez osatutako gailu bat erabiliz, tailerraren xedea errealitate horren aurrean sentsibilizatzea da, zahartze aktibo eta osasuntsua sustatzeko.


Euskal sortzaileen arteko I. Topaketak egingo dituzte Azpeitian — Gaztezulo\nEuskal sortzaileen arteko I. Topaketak egingo dituzte Azpeitian\nEuskal sortzaileen arteko I. Topaketak egingo dituzte Azpeitian https://www.gaztezulo.eus/albisteak/euskal-sortzaileen-arteko-i-topaketak-egingo-dituzte-azpeitian https://www.gaztezulo.eus/albisteak/euskal-sortzaileen-arteko-i-topaketak-egingo-dituzte-azpeitian/@@download/image/20126133087ahotsenea.jpg\nAhotsenea Sortzaileen Guneak euskal sortzaileen arteko I. Topaketak antolatu ditu datorren uztailaren 2an eta 3an. Azpeitian izango dira, eta sortzaileak elkar ezagutzeko eta beren artean gogoetak trukatzeko balio izango dute. Musikari, idazle, dantzari, aktore, bertsolari... sortzaile orori luzatu diote gonbidapena, eta izena emateko info@ahotsenea.net helbidera idatzi besterik ez duzue egin behar. Bi eguneko solasaldiak eta euskal giro paregabea topatuko dituzu, animatu!\nHainbat euskal sortzaileren eskaerari erantzunez antolatu dituzte topaketak, izan ere, politika egiteko kultura berriak aldarrikatzen diren sasoi honetan, kultura politika berriak eskatu nahi dituztela adierazi dute Ahotseneatik. Kultura ezinbestekoa dugu, baina aldiz, haien hitzetan, ez dugu kultura hartu, gorde, maitatu eta transmisioaren bidez biziraupena bermatuko dion ahaleginik jaso erakunde publiko zein alderdi politikoengandik.\nHorregatik, euskaraz sortzen duten sortzaileei egin diete deialdia eraginkorrak izango diren kultura politiken inguruan hausnartu, eztabaidatu eta adosteko, eta euskal kulturaren hartzaile eta eragileek ere hurbiltzeko aukera izango dute.\nParte hartzeko, idatzi info@ahotsenea.net helbide elektronikora.\nUztailaren 2a, astelehena\n10:00 - 14:00 Solasaldia honako gai honen inguruan: Egungo egoeraren diagnosia nork bere kultura adierazpidetik, norberak bizitakoak\n16:00 - 19:00 Goizeko solasaldiaren jarraipena\n19:30 Askarako zikloaren 2. mahai ingurua: Zergatik ez da ikusgarria euskal kultura hedabideetan?\nUztailaren 3a, asteartea\n10:00 - 14:00 Sortzaileok geure burua antolatu genezake? solasaldia\nSortzaileei bultzada emateko asmoz sortutako gunea da. Urtez urte, presentzia zabaldu du abenduan egiten den Durangoko Azokan, eta iaz, esaterako, bertaratu zirenen %10 inguru pasa zen Landako alboan jartzen duten karpatik. Bertan 95 aurkezpen egin zituzten orotara, hau da, 350 sortzaile igo ziren Ahotseneakoeszenatokira, nagusiki, idazle eta musikariak.


Mercedes, ispilu aurrean - Araba - Alea.eus\nMercedes, ispilu aurrean\nRuben Sanchez Bakaikoa 2022-01-14 06:00\n1950eko hamarkadan iritsi zen Imosa Gasteizera DKW furgoneta fabrikatzera. Gaur Mercedes da EAEko lantegi handiena, Arabako ekonomiaren oinarri nagusietako bat. Mikrotxipen eskasiak eragindako lan-etenaldiak albiste nagusia diren asteotan, beste zerbaiti erreparatu nahi izan diogu: nola garatu da lantegi-langile harremana hamarkadotan?\nIñaki Anda 1980an hasi zen Mercedesen lanean. "1976ko Martxoaren 3ak pisua zuen, eta langileak errespetu handiagoz tratatzen zituzten, erdi-mailako arduradunak gertukoagoak ziren". 1983-84an gauzak aldatzen hasi ziren, urteroko Martxoaren 3a oroitzeko greba legez kanpokotzat jo zuten, eta urte hartan langileei zigorra ezarri zieten. 1986an, CAT-ek (Candidatura Asamblearia de Trabajadores) irabazi zituen Mercedeseko langile batzorderako hauteskundeak. CATen ondoren LAB eta ESK osatuko zituzten, eta Jesus Martinez Naves, Iñaki Martin Etxezarra eta Julio Gonzalez Durana langile mugimendu asanblearioaren ordezkariak zeuden. Enpresak 1987an hiru langile haiek kaleratu zituen zigortutako langile baten alde lanuzteak bultzatzeagatik. Ondoren, enpresak auzia galdu eta gero, langileak berriz onartu behar izan zituen. Andaren arabera, orduan hasi zen langileen profil ideologikoa eta batzordea kontrolpean izateko jokoa.\nBestalde, sasoi hartan Gasteizko Mercedesek inbertsio handia izan zuen: ibilgailuak Espainia eta Portugalen bakarrik saltzetik Europa osora saltzera igaro zen. Lana eta langileak murrizten ari zen lantegia ekoizpena eta kontratazioak handitzen hasi zen.\nEuskaraz egiteagatik arazoak izan zituela salatu du Aitor Aiastuik\nJorge Sanz Beris 1996an aldi baterako kontratatu zutenean, laguna zuen LABeko delegatuak argi esan zion: "Han ez nazazu agurtu, ez nauzu ezagutzen, ez hitz egin LABeko inorekin". Finkoa egin zezaten UGTn afiliatu zen. Kontratatu baino bi egun arinago UGTtik bertatik bere izena onartutako finkoen artean zegoela esan zioten. Finko kontratatutakoan utzi zuen UGT, eta handik urtebetera LABen hasi zenean lanpostu "on" batetik katera bidali zuten. Erretiroa hartzeko bi urte falta zaizkiola, katean jarraitzen du.\n1994an ekoizpenean hasi ziren lehen bederatzi emakume aitzindarietako bat da Arantza Arina; bigarren mailako Lanbide Heziketa eskatu zieten, gizonezkoei lehen mailakoa. Matxismo handia ezagutu du enpresan: "Nazkatuta nagok emakumeak gure lerroan sartzearekin", "Hi ezin haiz liderra izan, haurdun geratzen bahaiz, zer?". Behin LABen afiliatuz gero, emakume langilea izatearen gogortasunari LABekoa izatea erantsi zitzaion. Hasieratik lan egin du katean; bi aldiz gainditu du lerro-zuzendariaren azterketa, baina giza-baliabidekoekin elkarrizketa egin ondoren ez dute harako hartzen, "azterketa gainditu ez duten batzuk, ordea, bai". Ez dira atzoko gauzak: 2017an epai batek behartu zuen Mercedes aldi baterako kontratua izan, haurdun geratu eta kaleratu zuten I.B.L. emakume langilea berriz onartzera.\nIñaki –asmatutako izena– 1996an kontratatu zuten. ELAn afiliatua dago eta hamaika auzi izan ditu enpresarekin "markatuta egoteagatik". Gehienetan zigorra kentzea edo leuntzea lortu du, baina "normalean langileek zigorrak onar tzea lortzen dute, bestela auzian bukatuko den bide osoa ibiltzera behartzen zaituzte". Epaitegian bukatu duten adibide asko ditu: medikuarenera joan-etorria egiteko zazpi minutu berandutzeagatik, herrian zinegotzia zenean udalbatza batera ateratzeagatik, ekoizpen aldaketa bat idatziz eskatzeagatik...\nIgor Gebara 2000. urtean hasi zen aldi baterako. Sasoi hartan, ibilgailu berrien ekoizpena lotu eta Azken montaia nabea eraiki zuten, kontratazio asko egin ziren. Gebara ELAren afiliatua zen, agerikoa, aldi baterako kontratuak amaitu zitzaizkionean obra-kontratua egin zioten. Kontratu mota hori katerako ilegala izaki, enpresa auzipetu eta irabazi egin zuen. Mercedesek ez zuen ondo hartu; kontratua egin eta soldata ordaintzen bazioten ere, lantegira sartzea debekatu zioten: garitetako zaindariek bere argazkia zuten jarrita.\nDelegatu sindikala egin zen orduan, eta lan sindikala egiteko langileekin lantegian biltzea baimendu zioten. Hamar hilabetez tirabirekin jardun eta gero, enpresak lan bat eman zion.\nGaur egun, Mercedeseko langile batzordeko presidentea da, sei urte darama hor, baina behin ere ezin izan da bildu Emilio Titos enpresako nagusiarekin.\nLan malgutasunaren mesedetan, eskubide asko galdu direla esan\ndute sindikatuetako ordezkariek. / R. SANCHEZ\nLander Abascal 2011n hasi zen Mercedesen, lehendik, LABeko kidea bazen ere, behin-behineko bigarren urtean UGTn afiliatu zen kontratatu zezaten: "Beste enpresa handi samar batzuetan lan egin dut –Tubacex, Tubos Reunidos, Vidrala–... Eta inon ez dut ezagutu Mercedesekoa bezalako jazarpen sozio-politikorik". Hasieratik formatzaileak berak esan zion: ez zaitez LAB, ELA edo ESKn afiliatu. Facebook-eko kontua bertan behera utzi zuen: "Pertsonalekoek begiratzen dute, eta hor agertzen bazara mani batean edo kontzertu batean...". Finkoa egindakoan utzi zuen UGT.\n"Markatutako langileek" mailaz igotzea "oso zaila" dutela salatu dute\nAitor Aiastui 2016an hasi zen Mercedesen. Ekintza sindikatuan afiliatu zen kontratatu zezaten. Euskaraz jarduteagatik arazoak izaten hasi zen. "Hemen ezin da euskaraz hitz egin. Hona lan egitera gatoz eta debekatuta dago" eta "Hi zer haiz etarra horietako bat?", modukoak entzun behar izan zituen. Ondoren, enpresa barruko pertsona batek ea legearekin arazorik izan zuen edota sare sozialetan enpresaren gustukoa ez zen zerbait ote zeukan, eta Ekintzako arduradunak ere esan zion whatsapp-eko profileko argazkia kentzeko (Euskal presoak Euskal Herrira banderola zen). Argazkia aldatu, sare sozialak utzi eta interneten agertzen zen informazio pertsonal guztia ezabatzen saiatu zen. Beranduegi izan zen, laneko balorazioak onak zituen, baina ez zuten kontratatu. Osasun psikologikoan kalte handia eragin zion prozesu osoak. Azkenean, auzia irabazita, berriz kontratatu behar izan zuten.\nEkintza sindikatuko Gaby Muñozek adierazi du ez dela egia Mercedesen lan egiteko zenbait sindikatutan afiliatu behar denik. "Hori esaten duenak frogatu beharko luke, bestela delitua ere izan liteke". Lan malgutasunaren mesedetan, eskubide asko galdu direla esan dute sindikatuetako ordezkariek. Afiliatuak "zaindu eta lagundu" besterik ez dutela egiten azaldu du, beren lanerako prestutasuna helaraziz. "Ekintzak ez du inongo filiazio politikorik, alabaina, enpresak ez dira ezkerrekoak izaten; ni aldi baterako kontrataturik banengo, ez nuke erakutsiko nire joera politikoa, batez ere ezkerrekoa edo abertzalea bada”.\nDani Ramos ESK-ko ordezkariak kontatu du Jainkoaren gaineko auzia. 2019an, langile talde bat ikastaro bat jasotzen ari zen Egibiden. Hiru langilek ika-mika bat izan zuten prestatzaile batekin, eta hark parte eman zion enpresari. Mercedesek hiru langileak kaleratu zituen. Ramosen arabera, filmetan bezala izan zen: "Hartu zuen gauzak eta zoazte, segurtasuneko kide batek lagunduko dizue kalera. Asmoa eredugarri izatea izan zen, gainerakoei beldurra sartzeko".\nKaleratzeen ondorioz, batzordean ordura arte ez zegoen batasun bat lortu zen. Hiru langileak UGTko afiliatuak ziren, "eta sindikatu hori gaiarekin inplikatzea eragin zuen, CCOO ere mugiaraziz, ELA, LAB eta ESK hasieratik egon ginen aurrean, beti bezala, edozein kaleratzeren aurka. PIMek ere kostata baina bat egin zuen, eta Ekintza bakarrik geratu zen kanpoan".\nImosa eta Inauto lantegiak izan ziren Gasteizko\nMercedesen aurrekariak. / GASTEIZKO UDAL ARTXIBOA\nHiru langileetako batek bidegabeko kaleratzeagatiko akordioa ez zuen onartu, UGT utzi eta ESKn afiliatu zen; sindikatu hark artatu zuen juridikoki. Tentsioa prozesu judizial osoan luzatu zen. Protestetako batean, lantegiko zuzendari Emilio Titos langileei hitzaldi bat ematen ari zitzaiela, batzordeko batzuk aurrean jarri zitzaizkion kaleratzeak salatzeko kartelekin. Ekitaldia amaitzean hurbildu zitzaien; batzordekoek kaleratzeak bidegabekeria zirela esan ziotenean esan zuen ez zegoela atzera bueltarik eta enpresarekin identifikatzen ez zenari irteera erraztuko zitzaiola. Ramosek esan zion bidegabekeria justifikatzeko dirua erabiltzen zuela. Titosek "behar den diru guztia" erantzun zion.\nGasteizko epaitegian kaleratzea bidegabea izan zela ebatzi ostean, EAEko Justizia Auzitegi Nagusira jo zuten, epaileek kaleratzea baliogabekoa ebatzi eta enpresak langile hori berriz kontratatu zuen. Epaiak "langilearen oinarrizko eskubideak urratu izana" leporatu zion, adierazpenaskatasunerako eskubidea, hain zuzen ere. Ramosek laburbildu du auzia: hiru langileek hezitzailearekin izan zuten ika-mika Emilio Titosen jainkotasuna zalantzan jartzea izan zen. Prestatzaileak enpresaren piramide-organigrama azaldu zuen, eta, gorenera iristean, Jainkoa zegoela esan zuen. Langileek galdetu zioten ea horrela kontatzeko esan zioten edo bere uztakoa zen. Prestatzaileak erantzun zien Titos Jainkoa zela eta egunero otoitz egin behar ziotela Mercedesen lan egiteagatik eskertzeko.\nGebarak salatu du Holiday worker-ekin lantegiak egiten duena. Iaz birritan egin zuten: ikasten ari diren langileen seme-alabentzako udan lan egiteko kontratuak dira. "Giza baliabidekoek ekimen hau erabiltzen dute otzanak eta menderatuak ez diren langileak zigortzeko. Holiday worker-etik kanpo uzten dituzte langile horien seme-alabak, eta beste langile batzuen gomendioak onartzen dituzte. Hortik atera kontuak, markatutako langileen senideek zer aukera duten Mercedesen lan egiteko".\nGarai batean gauzak bestela ziren CCOOko Roberto Pastorrek dioenaren arabera: duela hamarkada batzuk langileen seme-alabak bakarrik sartzen ziren Mercedes edo Michelinen. ELAko Iñakik ere antzeko ideia bota du: garai batean Ehariko eta Gasteizko jendeari ematen zioten lana, orain beste probintzietako batzuk datoz eta beste sindikatu batzuekin bat egiten dute.\nMercedesen mailak igotzeko prestakuntzak, azterketak eta arduradunaren balorazio-txostenak erabiltzen dira. 2007an, Igor Gebarak eta ELAko beste delegatu batek enpresa salatu zuten baloraziorik egiten ez zietelako, eta Gasteizko auzitegi sozialak arrazoi eman zien. Gaur egun, arduradunak baloratu behar du hala eskatzen duen langilea, eta aldeko txostena badu, hala ere, azken hitza giza baliabidekoek dute; LAB, ESK eta ELAk salatu dute sistema horrekin markatutako langileek oso zaila dutela maila igotzea.\nLan sindikala egitea bera ere korapilatzen zaie legearen abaroan: aurreko lan-hitzarmenaren kontra bozkatu zuten ESK, ELA eta LAB sindikatuek. Orduan, enpresak erabaki zuen lan-hitzarmena kudeatzeko batzordeetan hiru sindikatu horien ordezkariak ez onartzea. Auzitegiak arrazoi eman zion enpresari. Orain negoziatzen ari diren Lan Hitzarmen berrian CCOO eta UGTk –PIM eta Ekintzak ez bezala– ESK, ELA eta LABi euren konpromisoa adierazi diete batzordeetan parte hartzen uzteko. PIMek ALEAri adierazi dionez, "Gorenaren epaiak hala ebatzi zuen, eta gu alde gaude". Gogorarazi dute langileen gehiegoak berretsi zuela lan hitzarmena eta sindikatu horiek onartu beharko luketela. Berdintsu mintzatu dira Ekintza sindikatutik ere.\n2017an, Lan Ikuskaritzak errekerimendua egin zion Mercedesi aldi baterako 500 kontratatu finko egin zitzan, nahiz eta askoz gehiago izan txostenean ezarritako baldintzak betetzen zituzten aldi baterako kontratuak. Enpresak errekerimendua bete zuen, Lan Hitzarmena sinatu zuten sindikatuekin egindako enplegu-akordio batekin zurituz. ELA, LAB eta ESK sindikatuetatik instituzioetara jo zuten babesa eman ziezaieten, hitz adeitsuak jaso zituzten, baina ez zuten ezer adierazi jendaurrean.\nESK, ELA eta LABeko ordezkarien arabera, azken urtetan lan-malgutasunaren mesedetan eskubide asko galdu dituzte diru-sarien aitzakian. Gehienetan langileen gehiengoak (maiz, atal bateko langileei soilik eragiten dien aldaketa bat guztiek bozkatzen dute) enpresak nahiago dituen baldintzak onartzen dituenez, ezin da gauza handirik egin.\nKatea, berriz, industriaren sinboloa, gero eta azkarrago doa: duela hogei urte lan errepikatuak hamar minutuko maiztasuna zuen, gaur egun minutu eta erdikoa, langile askoren osasuna kaltetuz.\nZuzendaritzak zer dio?\nMercedeseko komunikazio arduradun Maria Jose Ortiz de Zaratek erantzun die ALEAren galderei. Langileak kontratatzeko unean ea iragazkirik dagoen galdeturik, enpresan "langileek egiten duten lanaren gaineko balorazioa" aintzat hartzen dela esan du, "ez da Mercedesen kontratazio irizpidetan sartzen langileen filiazio sindikala, hori beren arlo pribatuaren parte baita".\nMercedes eta Arabako metal arloko hauteskunde-emaitzen arteko aldearen inguruan [Mercedesen ordezkarien banaketa: UGT (7), ELA (7), LAB (4), CCOO (4), Ekintza (3), ESK (3), PIM (3), eta Arabako industrian nagusiak: ELA (329), CCOO (140), LAB (122), UGT (115)] gogoratu du langileek lau urtero bozkatzen dutela, "askatasunean eta era anonimoan, edonongo prozesu demokratikotan bezala".\nAzkenik, langileek mailak igotzeko prozesuen gainean, zenbait argibide eman nahi izan ditu: "Langilea urtebetez gutxienez gainbegiratzen du bere managerrak eta balorazioa pasa. Alde sozialarekin negoziaturiko formulario bat erabiltzen du, non baloratzen diren taldean lan egiteko gaitasuna, detailearekiko arreta, kalitatea… Azpimarragarria da E mailara (mailaz maila den altuena) aurreratzeko aurkeztu diren langileen %91k ebaluazioa gainditu dutela, eta dagokien soldata zatia jasotzen ari direla".


» 2012 » Martxoa » 26 Izan ala ez izan\nMartxoa 26, 2012 § 7 erantzun § permalink\nErantzungo ez didan horri,\nHilabeteak daramatzat gutun hau idazteko beharrarekin.\nUnibertsitatea ikasteko tokia omen. Gogotsu sartu nintzen iaz fakultatera. Jende berria, ikasgai berriak, irakasle berriak… dena zen berria guretzat. Fakultatea bera ere berria zen, hain berria ezen bukatu gabe jarraitzen duen (eta ez dut uste guztiz bukatuta ezagutuko dudanik).\nDerrigorrezko hezkuntzaren ondoren, azkenean norberak aukeratutakoa ikasteko sasoia. Hori uste nuen nik behintzat. Ikus-entzunezko komunikazioko graduan sartu nintzen eta nire graduko bi ikasgai besterik ez nituen eman lehenengo mailan. Esan beharra dago kazetaritza eta publizitateko beste ikasgai batzuk ere baliagarriak izan zaizkidala (irakasleena izan zen meritua).\nDena zen berria. Gu ere berriak ginen eta gurekin batera indarrean sartu zen Bolonia plana ere berria zen. Hezkuntza espezializatuagoa, pertsonalizatuagoa, praktika gehiago… ziren unibertsitaterako bidean Boloniaren aldaketen inguruan entzun genituen zurrumurruetako batzuk. Egia esan, inork ez zekien zehazki zer zen. Berari buruz genekien bakarra berria zela zen.\nPlan berria aplikatzeko zaharra aldatu beharra zegoen, baina batzuk nekatuta eta lehengoarekin eroso zeuden zerbait berria egiten hasteko. Etxe zaharreko apalak hartu eta etxe berrirako erabili ziren, baina apalok ez dira lehen bezain ondo geratu. Ondo ere ez direla geratu esatera ausartuko nintzateke.\nIrakasle batzuek, etsita, hurrengo urteetan gauzak aldatuko zirela esan ziguten, baina etorri da bigarren urtea eta gauzek bertsu diraute, okerrago ez esatearren. Hirugarren eta laugarren urteei itxaron behar.\nEz dakit nork egiten dituen ikasketa planak. Ez dakit zein helbururekin egiten diren ere. Ez dakit eta ez dut jakin nahi. Nik ikasi egin nahi dut, IKASI. Bihar, etzi lanik topatzen baldin badut, nire lana egiten jakitea gustatuko litzaidake.\nEz dugu twitter kontu bat nola sortu behar den ikasi nahi, ezta blog bat irekitzen ere, karrerara sartu aurretik bagenekien. Facebook, tuenti eta Google zer diren ere badakigu. Gure belaunaldikook, onerako eta txarrerako, ordenagailu bat esku artean dugula jaio gara. Sare sozial horietarako edukiak sortu nahi ditugu guk. Sortzaile izan nahi dugu eta ez teoria hutsak (eta askotan zaharkituak) ikastera mugatu. Sorkuntza prozesuan ez dugu trabarik behar, bidelagunak baino. Entzun eta entzun gaitzaten nahi dugu. Ez dugu sekula erabiliko ez dugun konturik ikasi nahi, benetan beharko dugun hori ikasteke daukagunean.\nBaina zer egin batzuentzat Bolonia planera egokitzea, klasean zerrenda pasatzera mugatzen denean?\nPD 1.- Eskerrik asko klasera joateak merezi duela erakutsi diguten irakasleei, egon badaudelako.\nPD 2.- Eskertuko nuke fakultatean zehar jarrita dauden kamera horiek kendu eta plato berriak kameraz hornitzea. Bide batez, mila esker, une ekonomiko zail hauetan, fakultateko lorategi ederrean futbolinak jartzeari lehentasuna ematearren.\nPD 3.- Eman ta zabal zazu\nAstelehena, Martxoa 26th, 2012 datako artxiboak ikusten ari zara Izan ala ez izan-n.


2019ko apirilaren 19a, ostirala | Ordua Euskal Herrian 09:08:45\nAstean behin Xiberoan, etxeetako atarietan kutxa horiak bete-beterik ikusten dira goizean goizik, eta husturik berantago. Herri Elkargoaren kartoi, paper eta plastikoen bilketa zerbitzua da. Baina garestiegia omen da, eta 2015ean atez ateko bilketa bukatuko da.\nTrukean, etxetik ateratzen diren hondakinak giltzapetua izanen den ontzi batera botako ditugu, pisatuak izanen dira, eta pisu batetik goiti zerga garestiago izanen da. Teorian, etxean bereizketa gutxi egiten duenak kario pagatu beharko du. Badakit sistema hori besteetan jadanik erabiltzen dela, eta zerbaitengatik ezarriko dutela gurean ere.\nBaina badira urteak kutxa horiak baditugula, eta hilabete andana jadanik berina ezin dela birziklagarrietan sartu. Kontainer beltzetan, arruntetan, berinak hausten entzuten dira geroztik. Kontainer berdeetan, berinazkoentzat eginak diren horietan, beti bada lekua soberan.\nDenborak erranen du aldaketa ongi joanen denez. Gauza bakarra da segurua: hemen zikinak ez dira leihoetatik zintzilikatuko.\nKanal hauetan artxibatua: Iritzia | Hondakinen kudeaketa


Euskal zinemea sustatu eta euskerazko zinemea Frantzian eta Iparralden zabaltzeko hitzarmena sinatu dabe - bizkaie.biz\nEuskal zinemea sustatu eta euskerazko zinemea Frantzian eta Iparralden zabaltzeko hitzarmena sinatu dabe\nBizkaie! 2016-09-14 15:48 Zinemea\nLurraldetasunaren aldetik, mugak gainditzea dakar; euskal zinemearen edo euskerazko zinemearen banaketan aurrera pausu handia da; sektoreko profesionalen lana balioan jarten da; eta, batez be, gure profesionalek egiten daben lana zabaltzeko bidea jarri da.\nZineuskadi, euskal ikus-entzunezko sektorea sustatu eta indartzen dauen alkarteak eta Euskal Kultur Erakundeak - Institut Culturel Basquek, euskal kulturearen zabalkundea babesten dauen alkarteak hitzarmena sinatu barri dabe, euskal zinemea sustatu eta euskerazko zinemea Frantzian eta Iparraldean banatu eta zabaltzeko. Alderdi bien arteko erakunde mailako hartu-emonen barruan, zabalkundearen arloan lankidetzea ezarri ahal izateko indarrak batzea autortu dabe 2016ko abendura arte.\nEusko Jaularitzeak lurralde horretan euskerearen erabilerea indartzeko sinatu dituan beste akordio batzuen jarraipena litzake alkarte biek orain sinatutakoa. Zineuskadirentzat eta Euskal Kultur Erakundearentzat - Institut Culturel Basquentzat hitzarmena estrategikoa da.\nAlde batetik, lurraldetasunaren aldetik, mugak gainditzea dakar; euskal zinemearen edo euskerazko zinemearen banaketan beste pausu bat emotea ahalbidetzen dau; sektoreko profesionalen lana balioan jarten da; eta, batez be, gure profesionalek egiten daben lana zabaltzeko bidea jarri da.\nBestalde, euskerearen erabilerea bermatzen eta sustatzen dau; sustapen horretan zinema mundua sartzen dau; euskal zinemearen zirkuitua zabaltzen dauen neurrian, neurri berean euskerearen zirkuitua zabaltzen dau; Iparraldeko euskal hiztunei beste aukera bat eskaintzen deutse aisialdiari lotuta; eta, jakina, euskerearen normalizazinoan eragiten dau.\nAzkenik, partaidetza honi esker euskal zinemearen edo euskerazko zinemearen ikusgarritasuna handituko da, film kopuru handia programauta Iparralden eta Frantzian.


Emakumeen genitalen mutilazioa - Osasun Saila - Euskadi.eus\nEmakume eta nesken mutilazio genitala praktika makurra da, herrialde garatuetan bizi garenok ikusten ez duguna. Osasun-arloko profesionalok barneratu behar dugu emakume eta nesken mutilazio genitala osasun-arazoa dela, eta emakume zein nesken eskubideen urraketa larria. Izan ere, ideia hori barneratu ezean, nekez saihestugu dugu emakumeek eta neskek praktika horiek eta haien ondorioak sufritzea gure erkidegoan.\nEusko Jaurlaritzako Osasun Sailak, Osakidetzak eta Emakunde-Emakumearen Euskal Erakundeak Emakumeen eta nesken mutilazio genitalaren aurreko jokabiderako gomendioen gida agiria egin dute, Euskadiko Osasun Sistemari zuzendutakoa. Haren bidez, gaur egun emakumeen eta nesken mutilazio genitalari buruz dagoen ezagutza guztia zabaldu nahi da, eta, era berean, jokatzeko jarraibideak eman nahi zaizkie EAEko profesional sanitarioei eta soziosanitarioei, praktika horiek egiten diren herrialdetatik datozen immigrante-komunitateekin lan egiten dutenerako. Xedea da, azken finean, jarduera eraginkorrak erraztea mota horretako mutilazioak pairatzen dituzten emakumeak eta neskak artatzeko, eta, bereziki, gure erkidegoan bizi diren neska gehiago ez izatea praktika horien biktimak.\nEmakumeen genitalen mutilazio gida (PDF, 10 MB)\nIdazketa taldea eta aurkezpena\nEgileen zerrenda eta aurkezpen-gutuna, Osasuneko sailburuak eta Osakidetzako zuzendari nagusiak batera egindakoa.\nIdazketa taldea eta aurkezpena (PDF, 197 KB)\nLanbide jarduna testuinguruan kokatzea eta oinarrizko printzipioak\nEmakunde-Emakumearen Euskal Erakundeko zuzendariaren adierazpena, zenbait arlotarako proposatzen diren jarduera profesionalerako oinarrizko printzipioei buruz (eremuak: Osasuna, Hezkuntza eta Gizartea):\nLanbide jarduna testuinguruan kokatzea eta oinarrizko printzipioak (PDF, 249 KB)\nEsparru antropologikoa, etikoa eta juridikoa\nFenomeno horren motibazio psikologiko, ekonomiko, sozial eta kultural sakonak eta Euskadin duen muntaz gain, moralki onartezina izanik praktika horrek duen oinarri etikoa eta hari aurre egiteko eskura ditugun legezko tresnak ere erakusten ditu.\nEsparru antropologikoa, etikoa eta judiziala (PDF, 1 MB)\n1. Esparru kontzeptuala eta juridikoa\nZer da? Zer mutilazio-mota daude? Zer adinetako neska eta emakumeei egiten zaizkie? Non egiten dira? Nork egiten ditu? Noiztik egiten dira? Zergatik egiten dira? Zer ondorio dituzte mutilazio horiek osasunean?\nEsparru kontzeptuala eta juridikoa (PDF, 680 KB)\nInzidentzia eta prebalentzia. Datu demografikoak Euskal Autonomia Erkidegoan bizi diren emakumeen eta nesken mutilazio genitalari buruz.\nKasuistika (PDF, 215 KB)\n3. Oinarri etikoa eta juridikoa\nPrintzipio etikoak. Herrialdeen kulturak eta tradizioak errespetatu beharra; noraino baina? Oinarri juridikoa (Nazio Batuak, Afrika, Europa, Espainiako Estatua, Euskal Autonomia Erkidegoa). Praktikan izaten diren gatazka etikoak: erantzukizunaren etika. Eskubideak, obligazioak eta erantzukizunak.\nOinarri etikoa eta juridikoa (PDF, 242 KB)\nGomendatutako jardun soziosanitarioak\nGomendatutako jardun soziosanitarioak (PDF, 919 KB)\n1. Prebentzioko jardun orokorrak\nKontuan hartu beharreko arrisku-faktoreak. Prebentzio-jarduerak, arrisku-faktoreen arabera.\nPrebentzioko jardun orokorrak (PDF, 253 KB)\n2. Jardunak detektatzeko/esku hartzeko puntuen arabera\nGinekologia-taldea (ginekologia, obstetrizia eta erditzeko gela). Pediatria-taldea (nola jokatu arrisku-zonetako familietako neskatilei historia kliniko berria ireki behar zaienean, mutilazio genitala egina duen neskatila bat agertzen denean, edo lehen mutilazioa egina ez zuen neska mutilatu berri bat agertzen denean). Familia medikuntzako eta medikuntza komunitarioko taldea (kontsultan detektatzea). Lan sozial sanitarioko taldea eta gizarte-zerbitzuak (jarduerak lan sozialetik eta prebentziotik, komunitate-mailan).\nJardunak detektatzeko/esku hartzeko puntuen arabera (PDF, 492 KB)\n3. Koordinazioa beste agente batzuekin\nKoordinazioa beste agente batzuekin (PDF, 97 KB)\n4. Osakidetzako profesionalen sentsibilizazioa/prestakuntza\nOsakidetzako profesionalen sentsibilizazioa/prestakuntza (PDF, 88 KB)\nEranskinak eta bibliografía\nEranskinak (PDF, 9 MB)\nEranskina: EGM moten irudiak (PDF, 666 KB)\nEranskina: Mapak (PDF, 1 MB)\nEranskina: Taulak eta grafikoak (PDF, 5 MB)\nEranskina: “Prebentziozko konpromisoaren” dokumentua (PDF, 1 MB)\nEranskina: Erregistroak Historia Klinikoan (PDF, 87 KB)\nBibliografia (PDF, 142 KB)


II. BasHerri eguna\nGuzti honetarako boluntarioen laguntza eskatu nahi dugu, txartel salmenta eta pintxo banaketarako: 10 lagun eta garbiketarako 8 lagun. Laguntzeko prest dagoena eman izena Udaletxean edota mezu bat bidali helbide honetara hirigintza@lazkao.net .\n19:00etan, buruhandiak eta Antzar Gazteak txistulariekin kalejira.\nIrailak 15, igandea:\n9:00etan, txupinazoa eta Esparrura irteera Lazkaoko plazatik.\n12:00etan, txalaparta eta, ondoren ikurriñari omenaldia txistulari, dantzari eta bertsolariekin.\n12:30ean, haur, gazte eta helduentzako jolasak.\n14:30ean, Herri Bazkaria Lazkao-Txiki Musika Eskolako trikitilari eta Iñaki Apalategi eta Aitor Sarriegi bertsolariekin.\n-Eguraldi txarra izanez gero, bazkaria frontoian egingo dugu.\n-Eskerrak eman, urte bat gehiagoz erromeria egin dadin ahalbideratzen duzuen antolatzaile eta parte hartzaile guztiei.\nBizipozaren jaia Hamaika telebistan\nBizipozaren jaia egitaraua\nHemen duzue Irailaren 22an Lazkaon ospatuko den Bizipozaren jaiaren egitaraua\nIrrien Lagunak Gizartegintza eta Bizipozaren jaiaren aurkezpena\nAtzo aurkeztu zen ofizialki Irrien Lagunak Gizartegintza elkartea eta zuek jadanik badakizuen bezala, irailaren 22an Lazkaon ospatuko dugun Bizipozaren Jaia.\nJantzi zapia! eta zatoz Bizipozaren Jaira! Irailak 22 Lazkao\nLazkaon, irailaren 22an ospatuko da "Bizipoza Jaia"\nDatorren ekainaren 8an, EkoBira azoka ospatuko da Lazkaoko enparantzan 10:30etatik 19:30etara.\nEkobira jasangarritasunaren azoka da, eta bere helburua gizartea ingurumen gaietan kontzientziatzeaz gain, bertako zerbitzu eta produktuak kontsumitzeko aukera ematea da.\nBizitza jasangarriagoa egitea posible da. Elikagaiak hautatzea, kontsumo energetikoa gutxitzea eta aisia jasangarria izatea gure esku dago.\nAzoka honetan 25 postu jarriko dira eta tartean herriko baserritarrak eta ekoizleak egotea gustatuko litzaiguke. Hau dela eta, Ekobira azokan parte hartzeko gonbidapena luzatzen dizuegu, udaletxean edota http://www.ekogunea.net/seccpub/ekobira-2 web orrian izena emanez.\nLazkao Antifaxista fest\nLazkao Erresistentzia taldeak antolatuta, maiatzaren 25ean, 20:00etatik aurrera Joxemiel Barandiaran Kiroldegian, Ignotus, Rat-Zinger, Protervia, Aquemarropa, Subestimados, Bellator eta Atrintxerados taldeez gozatzeko aukera izango da.\nSarrerak aurrez 10€ren truke eros daitezke Martin tabernan, Lazkaoko eta Ordiziako Herrikoetan, Beasaingo Arranoan, Punktxan (Iruñea), Skizon (Donostia), Biltokin ( Altsasu) eta Metro tabenan (Zumaia).\nEgunean bertan ere erosteko aukera izango da 12€-tan.


Irekia Eusko Jaurlaritza - Gobierno Vasco :: Euskotrenek zerbitzu bereziak eskainiko ditu datorren igandean Bilbao Athletic–Levante B. taldeen norgehiagoka dela eta\nDatorren igandean, ekainak 2, Euskotrenek Bilboko tranbiaren maiztasunak areagotuko ditu, egun horretan, San Mamesen, eguerdiko 12:00etan hasita Bilbao Athletic-en eta Levante B. taldeen aurkako partidara doazen pertsonen joan-etorri beharrak betetzeko.\nHorrela, Euskotrenek erabiltzaileei 15 minutuz behin ohiko zirkulazioaz gain, lau tranbia zerbitzu berezi eskainiko dizkie 11:01ean, 11:16an eta 11:46an Pio Barojatik Ospitalerantz eta beste bat 11::23an Atxuritik Ospitalerantz ere.\nNorgehiagoka amaitu ondoren, Ospitaletik tranbiaren zirkulazio bereziak martxan jarriko dira 13:53an eta 14:05ean ohiko zerbitzua indartzeko. Unitate berezi horiei esker geraleku horietan dauden bidaiari guztiak eraman ahal izango dira.\nBilboko tranbiarako sarrera errazagoa eta azkarragoa izan dadin, Euskotrenek ordaintzerakoan Creditrans edo Barik erabiltzea gomendatzen du. Informazio gehiago lortzeko asmoz, erabiltzaileek 902 543 210 telefono zenbakira dei dezakete edota tranbiaren www.euskotren.es web gunea kontsulta dezakete.\nIRAGARKIA, espediente honen lizitazio-prozedura irekiari buruzkoa: Santa Marina Ospitalerako ikuztegi industrialeko zerbitzu.\nIRAGARKIA, Osakidetza-Euskal osasun zerbitzua, lizitazio-prozedura irekiari dagokiona, ondoko espedienteari buruzkoa: «Santa Marina Ospitalea material sanitarioz hornitzea».\nIRAGARKIA, zeinaren bidez jakinarazten baita Kontsumobide-Kontsumoko Euskal Institutuaren zuzendariaren 2018ko maiatzaren 14ko Ebazpena, kontsumo arloko SAN-20A001-41-2017 zehapen-espedientea ebazten duena.


Zure Soul opari | Lives artean | Bizitza iraunkorra\nRobert Schwartz-ren liburuak\nPrezioa: 24.95 USDstock\nEgin klik hemen (pdf) Liburuaren zati handi bat irakurtzeko doan.\nNire liburu berria nire lehen liburutik desberdina da Zure arimaren planoa hiru modu ditu. Lehenik eta behin Zure arimaren planoa bizitzako erronken aurre-jaiotzaren plangintzan soilik oinarritua, nire liburu berrian erronka kategorian nahitaez ez diren bi gaiak esploratzen ditu: esnatzen espirituala (esnarapenik ere erronka bat izan daiteke), eta jaiotza prebentzioa egin dezakegu. gure etorkizuneko maskotak. Animaliak maite dituztenenek bereziki ukitu egingo dute gure hurrengo enkarnazioan laguntzeko. Bigarrenik, nire liburu berria sakonera eta sorta zabalagoaren gaia aztertzen du. Hirugarren, Zure Soul opari Nire lehen liburuan eztabaidatu ez ziren zirkunstantziak eta esperientziak aurreikusitako jatorria aztertzen du: abortua, abortua, zaintzea, abusuzko harremanak, sexualitatea, incestoa, adopzioa, pobrezia, suizidioa, bortxaketa eta buruko gaixotasuna.\nOrain bihotz-bihotzez hitz egin nahi dut.\nArgi dago, nire ustez, lehen liburuan egin dudan bezala, jaiotza baino lehenagoko gaixotasun fisikoa bezalako zerbait egitea gomendatzen dut, baina istripuak eta bortxaketak bezalako esperientziak aurreikusi ahal izateko gomendatzen dut. Nire ikerketan aurkitu dudanean esperientzia traumatiko horiek batzuetan (nahiz eta beti ez beti) aurreikusitakoak, denbora luzez agonizatu nintzen nire liburu berrian kontzientzia hori sartzea ala ez. Zalantzarik gabe, ez nuen inor traumatizatu nahi, ezta esperientzia horiek izan zituztela haien errua sentitzeko ere. Bigarrenari dagokionez, garrantzitsua da ulertzea bizitza planak arimak sortzea, ez nortasun inbaditzailea. Inork ez du esperientzia hori izan duenik beraien errua.\nUnibertso maitekor batean bizi garenean - eta uste dut guk uste dugula - zergatik arima batek sortzen duen bizi-plana sortzen du? 528 orrialdeetan, Zure Soul opari Galdera hori zehatz-mehatz aztertzen du. Funtsean, plano fisikoarekiko erronkak (traumatismo handia barne) sakoneko eta arima-sendatzeko sendabideak katalizatzen ditu. Nire itxaropena eta asmoak aipatu ditugun esperientzia izan duen edonork liburu honetan sendatzeak aurkituko ditu.\nIstorioen bidez Zure Soul opari dezakezu:\nGaratu auto-maitasun handiagoa, bizitzeko bizitza lurrean planifikatzeko eta zure aurreikusitako bizitzeko\nBarkatu barkamena iraunkorra sortzeko minik egin dutenentzat\nBizitza honetan sartu dituzun ezaugarriak ulertu eta adierazi\nIkuspegi sakona sufrimendu zentzugabea izan zen esperientzian\nGaratu zure merezi infinituaren jakinduria, edertasuna, handitasuna eta errukia arima betiereko gisa\nLiburu bat edo liburuak erosi ondoren, zure eskaera jaso dela egiaztatzen duen mezu elektronikoa jasoko duzu. Kontutan izan, hala ere, egiten duguna ez bidali mezu elektroniko bat bidalitakoa jakinaraziz gero, eta ez dugu jarraipenik ematen.\nOhar berezien AEBetatik kanpo bizi bazara: Zuretzat erabilgarriena den gasturik merkeena USPS Priority International Flat Rate Envelope da; Hala ere, bidalketa-metodo hau aukeratu dezakezu ONE elementu bat erosten ari bazara bakarrik. (Elementu mota ez du axola.) Elementu bat baino gehiago erosten ari bazara, hautatu beste bidalketa mota bat. Eskerrik asko.\nOhar bereziak AEBetan bizi bazara: Ordainketa prozesuan zehar bidalketa-aukera desberdinak hautatzeko aukera izango duzu. Gutxieneko aukera garestia multimedia mezua da, Entregatzeko datak bermatuta ez ditu ematen. Gainera, posta elektroniko bidez egindako bidalketek 2-9 hartzen dute negozio egunak Urte askotan zehar, komunikabideen bidalketek sarritan abuztuan (gehienez ere hiru astetan) hartu ohi dute (Postal Zerbitzuaren langile kopurua oporretan) eta abendua (bidalitako opari kopuru handia dela eta) ). Ordena zure abuztuaren edo abenduaren arabera egiten ari bazara edo entregatze-data bermatuta badago, bidalketa-modu bat baino gehiago hautatzea gomendatzen dizugu.